Početak/Ekonomija/Predstavnici hotelijera, ugostitelja i turističkih agencija izneli gradskim čelnicima svoje probleme\nU Gradskoj kući održan je sastanak između gradonačelnice Niša Dragane Sotirovski, gradskih većnika, direktora javnih komunalnih preduzeća i hotelijera i predstavnika ugostitelja i turističkih agencija, koji su čelnicima grada predočili probleme sa kojima se susreću u vreme epidemije koronavirusa.\nHotelijeri očekuju smanjenje poreza na imovinu ili neko odlaganje uz reprograme ukoliko je to moguće, istakao je Ivan Spasić vlasnik hotela „My Place“ i Ambasador.\nDirektorka hotela Tami Residence Tatjana Mićić istakla je da hotelijeri trpe velike gubitke.\n„Moram prvo da kažem da je 2020. godina krenula veoma dobro. Mi smo čak imali povećanje, na nivou grada čak i 40% u broju noćenja. Međutim, onda nas je omela korona. Kinezi su krenuli da otkazuju svoje aranžmane već u decembru, u martu mesecu smo imali nekih 70%, u aprilu 90%, a zatim je usledila odluka Vlade i vanredna situacija kada nismo ni radili. Prvi naš radni dan bio je 5. maja, tada smo imali svega 2% popunjenosti, pa do dana današnjeg. Finansijski to je 98% pada u odnosu na prošlu godinu“, izjavila je Mićić.\nJKP „Naissus“ i „Medijana“ na sastanku su hotelijerima predstavili konkretna rešenja.\n„U ovom trenutku, vezano za model naplate potraživanja, dobro je da se, eventualno, pređe na naplatu po težini otpada, umesto na naplatu po kvadraturi. To nije jednostavno učiniti, ali ćemo dati sve od sebe da probamo da nađemo neki model, makar to u startu ne bilo po kilogramu“, izjavio je Dragoslav Pavlović, direktor JKP „Medijana“.\nZoran Ignjatović iz JKP „Naissus“, napomenuo je da će ovo preduzeće izaći u susret hotelijerima.\n„To će biti na taj način što ćemo uvesti pratkično jednu vrstu moratorijuma i sklopiti ugovore o moratorijumu na izvšrenje usluga do kaja ove godine“, kazao je Ignjatović.\nBojan Milosavljević, predstavnik turističkih agencija, istakao je da su ovi privrednici pretrpeli velike gubitke, da im je potrebna pomoć. On je kazao da su otpuštanja u prethodnom periodu bila minimalna, ali nakon isplate poslednjeg dela novčane pomoći od strane Vlade Srbije, ta situacija će postati još teža.\nGradonačelnica Niša kazala je da je zadovoljna sastankom, na kome su mogli da se čuju konkretni problemi.\n„Naravno, nešto od toga može lokalna samouprava određenim svojim izmenama i dopunama da promeni i da poboljša odnosno da pomogne u ovim mesecima kovida. Sa druge strane smo čuli i neke planove za dalju saradnju i zajedno sa preduzećima javnim i Turističkom organizacijom Niša mislim da smo na istom zadatku i da hotelima, koji svakako primaju goste iz svih krajeva sveta, a sada ne zbog korone, možemo na ovaj način da pomognemo. Tim pre, što su to ljudi koji zapošljavaju veliki broj radnika, a svojim delovanjem promovišu Niš u svetu“, rekla je Sotirovski.\nČelnici grada hotelijeri Pomoć problemi sastanak turističke agencije ugostitelji


Povodom 15. septembra, Međunarodnog dana demokratije: Demokratija počiva na poštovanju ljudskih prava\nNa današnji dan, pre devet godina, Generalna skupština Ujedinjenih nacija donela je odluku da se 15. septembar proglasi Međunarodnim danom demokratije. Tog dana se u svetu privrženost demokratiji iskazuje raznim manfestacijama i na različite načine.\nPokrajinski zaštitnik građana – ombudsman podseća na činjenicu da je demokratija zahtevan poredak, koji ne može da opstane ako ne uživa široku podršku građana. Ta će podrška biti utoliko veća ukoliko građani uživaju široka prava i slobode, ukoliko se njihova prava u slučaju povrede efikasno štite i ukoliko su organi javne vlasti sposobni da zadovolje zahteve i interese građana i obezbede ekonomski uspon, veću zaposlenost, sigurnost i viši životni standard.\nU suprotnom, podrška demokratiji neće samo slabiti, nego će je građani u sve većoj meri poistovećivati sa partokratijom, korupcijom i pljačkaškom privatizacijom. U takvoj situaciji obeležavanje Međunarodnog dana demokratije gubi svaki smisao.\nPokrajinski zaštitnik građana – ombudsman je stava da tranzicija u Srbiji predugo traje i da se ekonomska i socijalna prava građana veoma često krše. Možda se efikasnom zaštitom ovih prava ne može skratiti proces tranzicije, ali se zato može ojačati legitimnost institucija na kojima počiva demokratski poredak. Posvećen zaštiti ljudskih prava Pokrajinski zaštitnik građana – ombudsman će i dalje funkcionisati kao brana daljoj eroziji demokratije.


24. maja 2019. 4 min read\nСастанак у Београду, фото: РТС\nPredsednik Srbije Aleksandar Vučić izjavio je da je Beograd spremio mere protiv Prištine, koja je uvela takse, i naglasio da će se sa njima ići posle sastanka u Parizu. Spremili smo mere. Gledaćemo da ne pogode Srbe na KiM, zato su one ograničene, ali vrlo snažne i oštre. Nećemo ići s njima dok se ne završi sastanak u Parizu“, rekao je Vučić.\nMeđutim, poručio je da u Parizu neće biti nikakvih razgovora o statusu KiM.\nPoručio je, ironično, da je odlučio da bude neposlušan, pošto je video da mu u američkim izveštajima prete, kao i da će na još nešto hrabriji način i otvorenije da zastupa interese našeg naroda, ali i da se bori protiv „ludila Albanaca“.\nDirektor Kancelarije za KiM Marko Đurić preneo je da je na sastanku sa predstavnicima Srba doneto sedam zaključaka o aktuelnoj situaciji na Kosovu, među kojima je i taj da nema dijaloga Beograda i Prištine dok se ne ukinu takse.\nZaključke sa sastanka predsednika Republike Srbije, Aleksandra Vučića, sa političkim predstavnicima Srba sa Kosova i Metohije i rukovodiocima srpskih institucija u AP KiM prenosimo u celosti:\nUčesnici sastanka sa zadovoljstvom konstatuju da je na nedavno održanim lokalnim izborima u četiri opštine na severu AP KiM „Srpska lista“ ostvarila značajnu pobedu, i na taj način ubedljivo demonstrirala snažno jedinstvo srpskog naroda i njegovu nameru da ostane i opstane na teritoriji AP KiM uz sveprisutnu pomoć i podršku svih institucija Republike Srbije. Ovom pobedom je na miran, dostojanstven i demokratski način upućena poruka Prištini i međunarodnoj zajednici da se na srpski narod ne može uticati političkom represijom i ekonomskim pritiscima.\nKonstatovano je da rezultat ovih izbora nije blanko podrška nikome od izabranih političkih predstavnika, već je on pre svega poruka o želji srpskog naroda na severu AP KiM da se jedinstveno, i u neraskidivoj vezi sa Republikom Srbijom, bori za bolju i sigurniju budućnost na prostoru na kome oduvek živi. Stoga je najvažnija obaveza svih lokalnih institucija da u narednom periodu unaprede svoj rad, i da u saradnji sa Vladom Republike Srbije posvećeno rade na poboljšanju životnih uslova svih naših građana.\nSvi politički predstavnici srpskog naroda na teritoriji AP KiM, na svakom mestu i u svakom trenutku, moraju biti spremni da se svom snagom bore za interese svog naroda, a ukoliko političke okolnosti to nameću moraju biti spremni i da napuste svoje funkcije. Izabrani gradonačelnici na severu će obavljati svoje dužnosti u punom kapacitetu i u interesu građana, ukoliko u narednom periodu ne uslede novi politički, bezbednosni i ekonomski pritisci koji bi njihovo delovanje sa tih pozicija učinili besmislenim.\nSvi učesnici sastanka su saglasni da neće biti nikakvih daljih direktnih ili posrednih razgovora sa predstavnicima PIS u Prištini o normalizaciji odnosa Beograda i Prištine sve do donošenja odluke o ukidanju necivilizacijske takse od 100% na proizvode iz Republike Srbije. Do završetka sastanka koji je, pod pokroviteljstvom francuskog predsednika i nemačke kancelarke, zakazan za početak jula u Parizu, Vlada Republike Srbije neće odgovarati uvođenjem kontramera na nerazumne i necivilizacijske trgovinske barijere, koje su kršenjem svih relevantnih sporazuma nametnute od strane PIS u Prištini. Ukoliko do razgovora u Parizu, ili kao njihov direktan rezultat, takse od 100% na proizvode iz Srbije ne budu ukinute, Republika Srbija će ponovo razmotriti svrsishodnost uvođenja kontramera u novonastalim političkim i ekonomskim okolnostima.\nSve srpske institucije i politički predstavnici u narednom periodu moraju na svaki mogući način pomoći realizaciju projekata iz investicionog plana podrške za AP KiM, koji su inicirali predsednik Republike Srbije i Kancelarija za KiM. Ovo svi moraju da shvate kao apsolutni prioritet, jer je ovo prvi put u nekoliko decenija da je Republika Srbija u mogućnosti da u tolikom obimu, kroz investicije u ekonomski razvoj, u obrazovne i zdravstvene institucije, i infrastrukturu, pomogne našem narodu u AP KiM.\nPolitički predstavnici Srba i rukovodioci srpskih institucija na Kosovu i Metohiji, izrazili su veliku zahvalnost predsedniku Vučiću za napore koje ulaže u zaštiti interesa srpskog naroda i države Srbije, kao i za sve veću i nesebičnu pomoć Republike Srbije bez koje srpski narod na KiM ne bi mogao da opstane.\nTags: Đurić Aleksandar Vučić zaključci mere protvi Prištine Priština sastanak Srbi sa KiM takse\nPrevious Ljirak Ćeljaj o sistematiziaciji unutar ministarstva za epvropske integracije i trilateralnom finansijskom sporazumu EU, Kosova i Albanije\nNext Haradinaj: Priština spremna na sporazum dve države – Đurić: Srbija i Kosovo i Metohija su jedno društvo i to je realnost koju Priština treba da prihvati\n26. jula 2021., 18:15


utorak, 17. jul 2018. 08:09h\nDvorište Sigurne kuće u Pančevu O.J.\nOvo Udruženje dobilo je 760.000 dinara, a novac će biti utrošen na završetak započetkog posla od prošle godine. U okviru prethodnog projekta postavljen je mobilijar za dečje igralište i letnjikovac. Sada će biti moguće da se dovrši uređenje dvorišta, tako što će biti zatvoren letnjikovac kako bi mogao da se koristi i tokom hladnijih meseci, a biće uređene terasa i ograda. Radovi će početi u avgustu, a ceo projekat je predviđeno da traje do oktobra ove godine.\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, potpisala je 13. jula ugovore o realizaciji projekata u oblasti socijalnog stanovanja - pomoći sigurnim kućama i svratištima za decu, sa predstavnicima nevladinog sektora koji se bave ovom oblašću.\nZorana Mihajlović je istakla da Ministarstvo koje vodi svake godine opredeljuje sredstva za pomoć nevladinim organizacijama i da je poslednje dve godine taj novac namenjen za poboljšanje uslova stanovanja žena i dece žrtava nasilja.\nI ove godine opredelili smo 10 miliona dinara za sve poslove koji mogu da poboljšaju uslove života u sigurnim kućama, svratištima i centrima za osnaživanje žena. Utrošeno je 7,5 miliona, za ostatak iznosa ponovićemo javni konkurs. Sada ugovore potpisujemo sa ljudima koji posvećeno rade kako bi stvorili bolje uslove za svoje korisnike, hvala vam što ste odgovorni i što doprinosite ovom važnom poslu, rekla je Mihajlovićeva.\nOna je pojasnila da se radi o građevinskim radovima za koje nije potrebna građevinska dozvola.\nMožda ovi građevisnki projekti nisu veliki kao drugi koje Ministarstvo vodi, ali su značajni za ove ljude i gradove iz kojih dolaze, a pre svege za decu i žene koji u tim objektima na žalost borave. Želimo da im omogućimo lepšu budućnost, rekla je Mihajlovićeva.\nJasna Vujičić, rukovodilac Sigurne kuće iz Pančeva istakla je da ova ustanova drugu godinu za redom dobija sredstva za unapređenje kvaliteta života korisnica.\nSaradnja sa potpredsednicom Mihajlović i timom Ministarstva daje nam sigurnost i olakšava rad, rekla je Vujičićeva.\nNovac za realizaciju projekata iz oblasti socijalnog stanovanja dobili su sigurne kuće u Leskovcu, Pančevu, Vranju, Somboru, Smederevu i Sremskoj Kamenici, Centar za osnaživanje žena u Sremskoj Mitrovici, kao i svratišta i centri za decu iz Beograda, Šapca i Novog Sada.


Ubijeno 112 osoba na Zelenortskim ostrvima: Tela pronađena u kasarni\nNajmanje 11 ljudi, osam vojnika i tri civila, ubijeno je na Zelenortskim Ostrvima, kod obale zapadne Afrike, saopštila je policija.\nPolicija je saopštila da je pronašla tela u kasarni, i da su među civilima dva državljana Španije.\nU kasarni su bili vojnici koji su štitili komunikacioni centar, a civili su radili na održavanju sistema, javljaju lokalni mediji.\nSnage bezbednosti su u pripravnosti na međunarodnom aerodromu u prestonici Praji i u ostrvskim lukama.\nOsim tela, policija je pronašla napušten automobil u kome je bilo osam pušaka "kalašnjikov" i municija.\nArhipelag Zelenortska Ostrva, oko 600 kilometara od Senegala, čini 10 ostrva na kojima živi oko 500.000 ljudi.\nOva ostrvska država u severnom dijelu Atlantskog okeana bori se protiv bandi koje krijumčare kokain iz Latinske Amerike za Evropu.


Podgorica: Rusija pokušala da uništi ustavni poredak Crne Gore\nIzvor: Vostok.rs, 28.Jan.2020, 12:57 (ažurirano 02.Apr.2020.)\n"Uticaj na mir i stabilnost u Crnoj Gori dolazi iz države iz okruženja", rekao je šef Direktorata za politiku i planiranje odbrane Crne Gore Ivica Ivanović za RTCG. "Opštepoznato je da smo na prošlim izborima imali situaciju da je Rusija direktno pokušala da utične na izborni proces u Crnoj gori i uništi ustavni poredak države. Takođe, kao što je primjer ovih dana, možemo vidjeti da jedna histerična kampanja dezinformisanja i proizvodnja lažnih i isfrabikovanih vijesti čiji je glavni cilj da se utiče na proces donošenja odluka i uticanja na sistem vrijednosti koje naša država baštini."\nMitropolit Amfilohije: Ovaj narod se probudio, to trebaju da vide oni koji su na vlastihttps://t.co/1N4Y8FttwF\n— VOSTOK vesti (@vostokvesti) January 28, 2020 "Volio bih da kažem da će ovaj pritisak biti smanjen. Međutim, imajući iskustva s prošlih parlamentarnih izbora i činjenice da Crna Gora ulazi u novi izborni proces, smatram da će ove prijetnje biti samo intenzivirane", rekao je Ivanović. "Glavni cilj takvih prijetnji je uticaj na izborne i političke procese u Crnoj Gori."\nĐukanović o litijama i molebanima: Ne dozvolite da budete dio tog ludačkog pokretahttps://t.co/Xhmp8H1zud\n— VOSTOK vesti (@vostokvesti) January 28, 2020 "Naši građani su informisani kako su ova djelovanja uticala na političke i izborne procese u Americi, Francuskoj. Neupitno je da će Crna Gora, kao i prošlog puta, znati da se odbrani od prijetnji, posebno jer smo sada članica NATO-a", rekao je Ivanović. "Kontrahibridni NATO daje podršku Crnoj Gori i itekako nam je bitna ta podrška. Smatram da će Crna Gora biti spremna da se ovaj put odbrani."\n07:25: POVREDA U ZAO ČAS: Bundesligaš do kraja sezone bez KAPITENA u b...\n07:22: Svetska banka odobrila Srbiji kredit od 100 miliona dolara\n07:20: Sutra je Spasovdan: Dobro obratite pažnju, ovu JEDNU STVAR verni...\n07:19: ECB: Privreda evrozone i dalje na trusnom tlu\n07:17: Ubio suprugu dok je spavala, pustio kobru na nju\n07:17: Počinje izrada godišnjih karata po povlašćenim cenama\n07:17: Pojedine ulice u Novom Sadu i ceo Kovilj, Kać i Budisava bez vod...\n07:17: Najpoznatija starleta kuću pretvorila u "MINIMALISTIČKI MANASTI...\n07:16: Jedan udes, najviše se javljali srčani bolesnici\n07:15: U devetoj deceniji pobijedila koronu\n07:15: Nakon snijega na kraju maja, dugoročna prognoza najavljuje preok...


21.08.2021 u 14:15\nKina je zemlja koja se menja\nMnogo pre nego što je danas legendarni britanski marinac Ber Grils odlučio da mu životni poziv postane preživljavanje u divljini, jedan drugi Britanac uveliko je utabavao staze kroz ljudskom nogom netaknutu i često opasnu prirodu. Reč je o Reju Mirsu, strastvenom zaljubljeniku u prirodu, instruktoru snalaženja u uslovima koji bi za mnoge bili nezamislivi, TV autoru i prezenteru. Od 8. avgusta, nedeljom od 14.15, na kanalu Vajasat nejčer (dve epizode), pratimo ga u novoj uzbudljivoj TV avanturi „Divlja Kina” dok istražuje prirodu jedne od najmisterioznijih zemalja savremenog sveta. U ekskluzivnom intervjuu za „TV reviju”, Mirs otkriva čime ga je sve iznenadila divljina Kine, kao i zašto se odlučio da baš ova azijska zemlja bude njegova sledeća „stanica”. – O snimanju dokumentarca u ovoj\n16.08.2021 u 21:38\nAmbasada Kine uputila notu, ne priznaje legitimitet Šmita\nSARAJEVO - Ambasada Kine u Bosni i Hercegovini uputila je danas diplomatsku notu u kojoj se navodi da vlasti ove zemlje ne prihvataju legitimitet Kristijana Šmita kao novog visokog predstavnika u BiH. Diplomatsku notu potpisao je ambasador Kine u BiH Đi Ping, prenosi „Dnevni avaz”, pozivajući se na Ministarstvo inostranih poslova u Savetu ministara. Nota ambasade Kine upućena je na adrese Kancelarije visokog predstavnika u BiH (OHR) i Ministarstva inostranih poslova u Savetu ministara. Ranije je i ambasador Rusije u BiH Igor Kalabuhov rekao da Moskva ne priznaje legalnost i legitimitet Šmitovog izbora i poručio da ne namerava da sarađuje sa njim, podseća RTRS. Rusija i Kina su kao stalne članice Saveta bezbednosti UN prošlog meseca podnele zajedničku Rezoluciju kojom je\n11.08.2021 u 12:36\nKina je svetu isporučila 770 miliona doza vakcine\nKina je isporučila 770 miliona doza vakcina protiv kovida-19 u više od 100 zemalja i međunarodnih organizacija, kazao je visoki zvaničnik Ministarstva spoljnih poslova (MSP) Vang Sijaolung, prenela je Kineska medijska grupa (KMG). Vakcine su date na više načina, uključujući donacije, izvoz i zajedničku proizvodnju, od kojih su koristile stotine miliona ljudi širom sveta, rekao je generalni direktor Odeljenja za međunarodne ekonomske poslove Ministarstva Vang Sijaolung međunarodnim medijima, a prenosi Beta. Na prvom sastanku Međunarodnog foruma o saradnji u oblasti vakcinacije protiv kovida 19, kineski predsednik Si Đinping rekao je u pisanoj poruci da će Kina nastojati da obezbedi dve milijarde doza vakcine svetu tokom godine i ponudi\n10.08.2021 u 14:19\nEvakuisano 150.000 ljudi zbog prolaska krda slonova\nPEKING - Više od 150.000 ljudi evakuisano je sa rute kojom prolazi krdo slonova koje već mesecima luta jugozapadnom Kinom, saopštili su danas kineski zvaničnici. Osiguravajuće kuće isplatile su više od pet miliona juana (771.000 dolara) na ime pokrivanja troškova štete koje su slonovi napravili imovini. Vlasti u jugozapadnoj provinciji Junan pribojavale su se sukoba između stanovnika i 14 azijskih slonova koji su u pokretu već mesecima, prenosi Bi-Bi-Si. Više od 25.000 policajaca koristeći vozila i dronove nadziralo je krdo slonova, preneli su kineski mediji. Slonovi su napustili svoj prirodni rezervat u Junanu pre oko 17 meseci, a lutali su po poljima više od 500 kilometara severno i jeli useve vredne milione dolara. Kako se stado približavalo naseljima, ljudi su\n10.08.2021 u 12:57\nSAD broj 1 po neuspehu u borbi protiv kovida objavili kineski istraživači\nTri istraživačke organizacije u Pekingu objavile su izveštaj koji, kako tvrde, otkriva istinu o američkoj borbi protiv kovida-19. U kineskom izveštaju pod nazivom „Amerika na prvom mestu?! Istina o borbi Amerike protiv kovida-19”, navodi se da SAD u potpunosti zaslužuju da budu „svetski broj jedan po neuspehu u borbi protiv pandemije, da budu svetski broj jedan po političkim optužbama, da budu svetski broj jedan u širenju pandemije, da budu svetski broj jedan po valutnim manipulacijama i svetski broj jedan kao zemlja dezinformacija”, prenosi kineska nacionalna televizija ČTV. Taj izveštaj su zajedno objavili kineski Institut za finansijske studije Čongjang pri Univerzitetu Renmin, Taihe institut i Intelizia Institut, navodi televizija. Do 7. avgusta ove godine, SAD su prijavile


MIŠIĆI SU MU ATROFIRALI, TELO MU JE OSLABILO, A ŽELI I DA SE IZLEČI OD ZAVISNOSTI: Darko Lazić odlučio da organizam regeneriše posebnim TRETMANOM, menja život iz korena\nDarko Lazić sve češće razmišlja da se, nakon izlaska iz bolnice, podvrgne tretmanu promene krvi, jer veruje da će tako regenerisati svoj organizam i ubrzati proces oporavka.\n- Otkako je, pre nešto više od mesec dana, doživeo tešku saobraćajnu nesreću, Darko se\nsuočio s ozbiljnim zdravstvenim problemima i životnim izazovima. Srećom, prošao je period\nkada je njegov život visio o koncu, a otkako je saznao da je njegova verenica Marina trudna,\npočeo je intenzivno da razmišlja o budućnosti. Najviše ga brine pitanje koliko će njegov oporavak trajati i spreman je da uradi sve što treba kako bi što pre bio uz Marinu - kaže naš izvor i objašnjava da već po izlasku iz bolnice, Darko planira da promeni krv.\n- Njega sada čeka dug proces oporavka, moraće dosta da radi na sebi kako bi ponovo mogao normalno da funkcioniše. Dugo će morati da ide kod fizioterapeuta, a sama pomisao na to, zadaje mu mnogo muka. Jednostavno, vezan je za krevet duže od mesec dana, mišići su mu atrofirali,\ntelo mu je oslabilo i trebaće postepeno i polako da se diže iz kreveta i radi vežbe, kako bi uopšte stao na noge. Zbog toga i planira da svoj organizam regeneriše time što će otići na tretman promene krvi - kaže naš izvor.\n- Darko je već počeo da se raspituje u kojim se klinikama radi ta procedura i koliko košta, a doktori su mu objasnili da bi mu, tokom tretmana, ubrizgali mladu i svežu krv. Inače, ovom tretmanu podvrgavaju se oni koji se bore sa konstantnim osećajem iscrpljenosti, a po završetku procedure, umor nestaje. Pogrešno je misliti da Darko želi da menja krv po uzoru na poznate rokere, koji to rade svakog puta kada preteraju s drogama i alkoholom - kaže naš izvor na kraju.\n"Rolingstonsi“ rekorderi po menjanju krvi!\nKada je početkom 70-ih britanski muzički magazin NME objavio listu deset rok zvezda koje će najverovatnije umreti, Kit Ričards je bio prvi na listi. To mesto je držao punih deset godina, a ništa bolje kotiran nije bio i njegov kolega iz benda Mik Džeger. Tabloidi su godinama pisali da članovi benda „Rolingstons“ redovno menjaju krv kako bi regenerisali organizam nakon prekomerne upotrebe droge i alkohola, a Džeger i Ričards su to redovno negirali.


BiH /Depresija uzima danak: Za prva četiri mjeseca ove godine počinjeno 128 samoubistava / Radio Sarajevo\nRadiosarajevo.ba/Psihologinja Đana Lončarica\nBiH / Depresija uzima danak: Za prva četiri mjeseca ove godine počinjeno 128 samoubistava\n14. 06. 2018. u 10:19:00 N. K.\nAvicii, Chester Bennington, Kate Spade, Verne Troyer, Dolores O'Riordan i Anthony Bourdain su svjetske zvijezde koje su si oduzele život u 2018. godini, a kao uzrok je navedena depresija. Prema nekim podacima, u BiH od depresije boluju desetine hiljada ljudi, a u narednim godinama ona bi mogla postati drugi najveći svjetski zdravstveni problem.\nNa području Bosne i Hercegovine u prva četiri mjeseca ove godine evidentirano je 128 slučajeva samoubistva, od čega 66 u Federaciji BiH, 62 u Republici Srpskoj, pokazuju statistički podaci koje je portal Radiosarajevo.ba dobio iz Federalne uprave policije (FUP) i Ministarstva unutrašnjih poslova Republike Srpske (MUP RS).\nPrema podacima iz FUP-a, na teritoriji ovog entiteta, od 1. januara do 1. maja ove godine evidentirano je 66 samoubistva, od čega su 50 počinili muškarci, a 16 žene. Među njima ima i maloljetnih osoba.\nNajčešći načini izvršenja samoubistava u BiH su vješanjem i upotrebom vatrenog oružja, a bilo je i slučajeva utapanja, trovanja...\nPrema riječima psihologinje Đane Lončarice, ovi podaci su zabrinjavajući s obzirom na ukupan broj stanovnika u BiH.\n"To možemo objasniti time što se muškarci mnogo manje obraćaju za stručnu pomoć i dosta su zatvoreniji u svojoj komunikaciji", objasnila je Lončarica u izjavi za portal Radiosarajevo.ba.\nOna je poručila da je društveni kontekst taj koji najčešće primora emotivno labilnijeg pojedinca da digne ruku na sebe i da se suicid najčešće dešava kod osoba kod kojih nisu prepoznati simptomi psihičkih bolesti, koje nisu tretirane.\n"Socijalna i ekonomska situacija u BiH nažalost najviše utiče na ljude koji su skloni suicidalnim mislima, i na kraju mnogi koji izvrše samoubistvo upravo su to uradili iz razloga što ne vide rješenje svojih egzistencijalnih pitanja“, ocijenila je Lončarica.\nTakođer, kako nam je kazala naša sagovornica, neprepoznavanje psihičkih bolesti kod pojedinih osoba te nepružanje stručne pomoći tim ljudima je jedan od faktora rasta samoubistava u BiH.\n"Bh. društvo sve više tone u društvo koje je depresivno i psihički bolesno, što uveliko utiče na zdravlje svakog člana naše zajednice“, dodala je ona.\nLončarica je savjetovala da je stručnu pomoć potrebno zatražiti kada dođe do velikih promjena u raspoloženju, do pojave depresije, izolacije, naglog gubitka tjelesne mase i slično, što bi se moglo spriječiti sveukupnim poboljšanjem kvalitete života.\n"Svjesnost o vlastitim potrebama, kontakti koji nas ispunjavaju sa drugim ljudima, razgovori, otvorena komunikacija sa prijateljima, porodicom, bavljenje stvarima koje volimo, stvari su koje dovode do većeg kvaliteta života, većeg zadovoljstva. Kad se osjećamo sretnim, time su i naše misli drugačije", poručila je Lončarica.\nPrema posljednjim podacima Svjetske zdravstvene organizacije, u Bosni i Hercegovini godišnje na 100.000 stanovnika šest izvrši samoubistvo, što je znatno manje u odnosu na zemlje regiona. Naime, u zemljama regiona najveći broj samoubistava u odnosu na broj stanovnika izvršen je u Sloveniji, Hrvatskoj i Srbiji. U Sloveniji godišnje na 100.000 stanovnika 21,4 osoba izvrši samoubistvo, u Hrvatskoj, 17,5, a u Srbiji 17 osoba. Svjetska zdravstvena organizacija upozorava da svake godine oko 800.000 ljudi u svijetu oduzme sebi život, što znači da jedna osoba na svakih 40 sekundi digne ruku na sebe.\nU FBiH ima više od 60 centara za mentalno zdravlje, koji djeluju pri domovima zdravlja. Svaka osoba koja osjeti da su se pojavile velike promjene u raspoloženju, da su depresivni, izolirani od društva, naglo su smršali, trebalo bi da se obrate u ove centre. Ukoliko poznajete osobu koja pokazuje ove simptome, pokušajte je animirati da potraži pomoć i budite joj podrška.\nNažalost, u našoj zemlji ne postoji SOS telefon za osobe sa suicidalnim mislima, ali još jednom ponavljamo da svaki Dom zdravlja ima osoblje koje se zna nositi sa ovakvim situacijama.\nTagovi: samoubistvo suicid FBiH RS depresija BiH\nDepresija / Bolest koja je uništila živote slavnih postaje problem i u BiH\nMUP LK / Livno: Žena se ubila hicem iz vatrenog oružja\nMUP ZDK-a / Muškarac u Kaknju počinio samoubistvo vatrenim oružjem\nSDP BiH / Nermin Nikšić: Vrijeme je da se konačno kaže dosta!


Novi Sad dobitnik nagrade za najbolji evropski trend brend u kulturi - TONS\nHomepage Blog Novi Sad dobitnik nagrade za najbolji evropski trend brend u kulturi\nNovembаr 11, 2021\nNovi Sad dobitnik je nagrade za najbolji evropski trend brend u oblasti kulture za 2021. godinu, u okviru Nagrada za evropske kulturne brendove, koje su šesnaesti put dodeljene u Drezdenu.\nSrpska Atina je tako postala prvi grad u ovom delu Evrope koji je poneo tu nagradu, s obzirom na to da su dobitnici do sada bili iz Zapadne Evrope poput gradova Pariza, Minhena, Berlina, Osla i drugih. Zahvaljujući Novom Sadu, Srbija se našla u društvu četiri zapadnoevropske zemlje koje su, od kako se nagrade dodeljuju, imale svoje predstavnike među dobitnicima – Nemačke, Francuske, Italije, Norveške.\nU žestokoj konkurenciji za najprestižniju evropsku nagradu u oblasti kulture našlo se 110 organizacija, institucija i kulturnih ustanova iz Nemačke, Austrije, Švajcarske, Belgije, Belorusije, Francuske, Izraela, Litvanije, Rusije, Srbije i Holandije, a projekat „Novi Sad – Evropska prestonica kulture“ je u kategoriji „Najbolji evropski trend brend” u finalnom izboru stručnog žirija pobedio berlinsku organizaciju „Stiftung Zukunft Berlin” i digitalnu švajcarsku platformu za kulturu „SpectYou”.\nMeđu ovogodišnjim laureatima su i bečki kulturni centar „Brunnenpassage Wien” u kategoriji „Evropska nagrada za urbanu kulturu”, „Drezdenski simfonijski orkestar” za doprinos kulturi u uslovima pandemije, kao i Ilijad Rozenberg, direktorka i kustoskinja memorijalnog centra Jad Vašem u Izraelu.\nNovosađani su sada nosioci evropske nagrade koju je njihov grad dobio zbog novih brendova kulture koji su utemeljeni prethodnih godina – „Dočeka“, „Kaleidoskopa kulture“ i mreže kulturnih stanica. U okviru projekta „Novi Sad – Evropska prestonica kulture“, „Doček“ i „Kaleidoskop kulture“ pozicionirali su se u prethodne četiri godine kao brendovi Novog Sada koji su postavili novi pristup kulturi, povezivanju različitih kulturnih aktera i organizaciji i realizaciji događaja. Novi brendovi podigli su produkcijske kapacitete, dok je mreža kulturnih stanica proširila prostorne kapacitete i otvorila nove mogućnosti za umetnike, ali i razvoj publike u najrazličitijim delovima grada i njegovoj okolini.\n„Ključna odrednica ove pobede je kultura zajedništva, jer retko koja nagrada je zasluga čitavog jednog grada. Novosađani su je dobili jer su verovali, podržavali i zajednički radili na stvaranju toliko novog, drugačije i kvalitetnijeg u oblasti kulture da je Evropa to ponovo prepoznala. Još jedna evropska titula Novom Sadu nije jedino merilo uspeha, ali je važna jer svaki veliki san prolazi kroz sumnje, opovrgavanja, od čega je najopasnije podrazumevanje. Titulom najboljeg evropskog trend brenda u oblasti kulture Novi Sad je zahvaljujući sceni i građanima Novog Sada dobio merljivu vrednost i nemerljiv pozitivan ugled, ne samo za naš grad već i za celu Srbiju“, rekao je direktor Fondacije „Novi Sad – Evropska prestonica kulture“, Nemanja Milenković.\nKao legati koji treba da ostanu gradu i nakon godine titule Evropske prestonice kulture, programski luk „Doček“ pretvorio je najluđu noć od puke zabave do proslave koja obuhvata dve nove godine, dva računanja vremena, dva pisma i dve umetnosti – vizuelnu i izvođačku, slaveći tako kulturnu raznolikost, kao jedan od glavnih epiteta Novog Sada, dok je „Kaleidoskop kulture“ kao celogodišnji projekat postavio nove kulturne prakse zasnovane na kulturi zajedništva, koje povezuju institucije, organizacije, umetnike, volontere i publiku.\nMreža kulturnih stanica očuvala je i revitalizovala kulturno i industrijsko nasleđe grada i stavila ga u službu kulture i umetnosti, aktivirila prostore u okolnim mestima i udaljenim delovima Novog Sada i ustanovila tako nove prakse decentralizacije kulture koje mogu biti primer i za druge gradove. Mreža kulturnih stanica za sada obuhvata osam prostora i jednu pokretnu kulturnu stanicu – Karavan.\n„Doček“ i „Kaleidoskop kulture“ su inače i dva od osam programskih lukova koji čine programski koncept projekta „Novi Sad – Evropska prestonica kulture“ za 2022. godinu. Upravo će u okviru „Dočeka“ biti organizovano svečano otvaranje Evropske prestonice kulture 13. januara, odnosno predstava „Zeniteum 20 :: 22“, a svojevrsna uvertira će biti već i sam program 31. decembra koji će kroz izvođačku i vizuelnu umetnost biti svojevrsni omaž velikom srpskom naučniku, Nikoli Tesli. „Kaleidoskop kulture“ planiran je od 1. septembra do 7. oktobra 2022. godine.\nViše informacija o programu Evropske prestonice kulture za 2022. godinu možete pronaći na zvaničnom sajtu „Novi Sad – Evropska prestonica kulture“.


Beta 13. avgusta 2018. 15:00\nMinistar spoljnih poslova Ivica Dačić kazao je danas da je razgraničenje sa Kosovom samo ideja i najavio da će se o konkretnijim predlozima i o tome šta znači kompromisno rešenje razgovarati u septembru.\n„Od septembra bi trebalo da se razgovara o konkretnijim stvarima, o tome šta neko smatra kompromisom. Te ideje za koje se čulo, ne znači da će biti prihvaćene“, kazao je Dačić novinarima u Beogradu, u spomen sobi „Kosmetske žrtve“, na obeležavanju 15 godina od stradanja srpske dece na reci Bistrici kod Goraždevca.\n„Da li će se bilo šta desiti, daleko smo od toga, ali svako ko ima ideje treba da ih iznese“, kazao je Dačić. On je podsetio da se do sada o pitanju Kosava govorilo kao o rešenom pitanju, a da je danas pozicija SAD u tom smislu promenila, što otvara mogućnost da se razgovara o temi na koji način mogu da se uvaže interesi obe strane.\nOn je istakao da Albanci ne shvataju da se situacija promenila, jer misle da je sve isto i da Srbija samo treba da prizna nezavisnost Kosova.\nGovoreći o pojmu razgraničenja, Dačić je kazao da će se tek razgovarati o konkretnoj teritoriji, jer se tek priča o tome da li je to kao ideja uopšte prihvatljivo.\n„Albanci pod kompromisom smatraju da uzmu i Preševo i Bujanovac. Ne znam šta bi rekli na te ideje da oni treba da ostanu u Srbiji“, rekao je Dačić i dodao da se oko svih ideja treba raspravljati.\nUpitan šta će biti sa Srbima južno od Ibra, ukoliko dodje do razgraničenja, Dačić je kazao da prvo mora da se vidi da li je tema razgraničenja prihvatljiva, a da se tek nakon toga vidi da li može da se realizuje i na koji način.\n„Posle treba da se priča o ideji razgraničenja, a tek onda o tome koje su to teritorije, kako mogu da budu spojene“, kazao je on i ocenio da je previše rano da se ulazi u konkretne razgovore.\n„Sigurno je da niko ne može da ima manje od onoga što trenutno imamo. Niko ne misli da podeli Srbe na severne i južne i onda kaže da nas ne interesuje šta će biti na jugu“, rekao je ministar.\nKomentarišući izjavu predsednika Skupštine Kosova Kadrija Veseljija o tome da će investirati u Kosovsku Mitrovicu i da je njegov plan „Nova Mitrovica“ koja se „proteže“ na obe strane reke Ibar, Dačić je rekao da „oni mogu da najavljuju šta hoće jer je sever na svoj način priča za sebe“.\n„Kako će to da realizuju bez učešća Srba sa severa, sve je to fikcija. Srbi treba da budu čvrsti i da brane ono što je na severu jer je tamo lakše opstati bez prihvatanja nekog moranja onoga što traže centralne vlasti u Prištini“, kazao je Dačić.\nOn je dodao da Albanci ne žele da granica bude na Ibru i da sever ostane u Srbiji i istakao da im je to najveći problem, kao i da zato govore o tome da treba da se gradi na teritoriji koja je srpska.


Luka Bar ostvarila dobit od 1,4 miliona eura za devet mjeseci – Portal Bar\nLuka Bar ostvarila…\nLuka Bar ostvarila dobit od 1,4 miliona eura za devet mjeseci\nZa devet mjeseci AD Luka Bar AD ostvarilo je dobitak od 1.402.243 eura, dok je u istom periodu prethodne godine ostvaren dobitak u iznosu od 274.039 eura. To je u razgovoru za Portal Bar istakao pomoćnik izvršnog direktora Luke Deda Đelović.\n„U periodu od 1. januara do 30. septembra AD Luka Bar ostvarilo je ukupne prihode u iznosu od 8.041.505 eura koji su, u odnosu na ostvarene u uporednom periodu prethodne godine, veći za 1.095.193 eura, ili 16 odsto. Ukupni rashodi su 6.639.263 eura i, u odnosu na isti period prethodne godine, manji za 33.010 eura odnosno 0,5 odsto. U ovom periodu Luka Bar AD je ostvarila dobitak od 1.402.243 eura dok je u istom periodu prethodne godine ostvaren dobitak u iznosu od 274.039 eura,“ precizira Đelović.\nU ovom periodu pretovareno je ukupno 1.236.555 tona tereta, što je za 9 % ili 104.372 tona više u odnosu na uporedni period iz 2019. godine. Za devet mjeseci ove godine u odnosu na isti period prethodne godine, poboljšani su pokazatelji likvidnosti i ekonomičnosti, što ukazuje na unapređenje finansijske pozicije i potencijala Društva. Na osnovu dosadašnjih rezultata i najave poslova do kraja ove godne, može se zaključiti da će, bez obzira na sve negativne okolnosti izazvane aktuelnom pandemijom, Luka Bar AD 2020.godinu okončati pozitivnim rezultatom i uspješnom realizacijom Biznis plana. U 2020.godini nastavljen je investicioni ciklus započet sredinom 2019. sa ciljem minimalizacije ograničenja efikasnosti poslovanja u domenima lučke infrastructure, lučke suprastrukture mehanizacije, ispunjenja preduslova za dalji razvoj djelatnosti\n„Ovaj investicioni ciklus predstavlja srednjoročni razvojni plan Luke Bar, vrijedan preko 10 miliona eura. U prvih devet mjeseci ove godine po osnovu sklopljenih investicionih ugovora uplaćeno je 5.559,15 eura“, kazao je Đelović.


Neprimjerene kritike starješina VRS\nMinistarstvo rada i boračko-invalidske zaštite Republike Srpske, na čijem čelu je Milenko Savanović, smatra najvećim i najhumanijim projektom Srpske Program stambenog zbrinjavanja porodica poginulih boraca i ratnih vojnih invalida od prve do četvrte kategorije kroz koji je dosad zbrinuto 8.260 porodica i za ove namjene utrošeno više od 150 miliona KM.\nIstičući da je zaprepašteno jučerašnjim neprimjerenim i zlonamjernim kritikama predstavnika Organizacija starješina Vojske Republike Srpske na račun Savanovića, iz Ministarstva navode da je ovaj program, na prijedlog Vlade, usvojila Narodna skupština za precizno određene prioritetne grupe za zbrinjavanje i da ministar to ne može da mijenja.\n"Ministar, jasno je, ne može, niti smije mijenjati namjenu sredstava obezbjeđenih budžetom Republike Srpske", ističu u Ministarstvu.\nMinistarstvo izražava razumijevanje za stambene probleme koje, nesporno, imaju pojedinci iz kategorije bivših starješina Vojske Srpske, ali ne može i ne smije kršiti zakonske propise i postojeća pravila kako bi im izašlo u susret.\nSavanović nije niti može, kako je juče zlonamjerno navedeno, "izbaciti iz prava" bilo koju od zakonskih kategorija, jer je isključivo pravo mijenjanja zakona na poslanicima u Narodnoj skupštini Republike Srpske.\nČinjenica je da, osim u slučaju da su pripadali prioritetnim grupama RVI do četvrte kategorije ili porodicama poginulih boraca, kategorija starješina VRS nije uvrštena u Zakon o pravima boraca, vojnih invalida i porodica poginulih boraca, kao ni u Program stambenog zbrinjavanja i prema važećim propisima, ne mogu biti predmet stambenog rješavanja.\n"Ministar kao starješina organa ima dužnost i obavezu da poštuje zakone, propisani način i namjenu utroška budžetskih sredstava što je jasno svima, a vjerujemo i onima koji su na neprimjeren, neopravdan i zlonamjeran način uputili kritiku na rad ministra i ovog ministarstva", ističu Ministarstvu.\nReagujući na "neshvatljive, uvredljive i krajnje licemjerne kritike ove organizacije upućene na račun Savanovića", u saopštenju resornog ministarstva se navodi da ministar nigdje ne ide nepozvan, već na poziv lokalnih vlasti i molbu organizacija koje okupljaju boračku populaciju, posjećuje parastose i odaje dužno poštovanje poginulim borcima Vojske Republike Srpske.\n"Šta reći i kako komentarisati kritike vojnih starješina kojima smeta što ministar Savanović obilazi groblja i spomen-obilježja postradalim saborcima", ističe se u saopštenju.\nPoštujući doprinos svakog pripadnika Vojske Republike Srpske, Ministarstvo smatra da su najveću žrtvu u otadžbinskom ratu podnijeli borci koji su svojim životima platili slobodu, zbog čega je krajnje neumjesno komentarisati ministrovo prisustvo na parastosima širom Republike Srpske.\nU saopštenju se podsjeća da je Savanović predsjednik Odbora za njegovanje tradicije oslobodilačkih ratova Vlade Republike Srpske, što ga još više obavezuje, a ponosan je na činjenicu da prisustvuje gotovo svim parastosima na koje ga pozivaju borci i porodice poginulih boraca.\n"Ministar je tada u prilici da, u ime institucija Republike Srpske, poginulim saborcima oda dužno poštovanje za žrtvu koju su podnijeli za odbranu otadžbine", pojašnjava se u saopštenju.\nOstaje nejasno šta je bio cilj i motiv za jučer iznesene neutemeljene i neprimjerene kritike, ali u Ministarstvu vjeruju da će učesnici konferencije za novinare iz Organizacije starješina VRS uočiti svoju grešku i izviniti se Ministarstvu i Savanoviću.\nPredsjednik Organizacije starješina Vojske Republike Srpske Milovan Milutinović rekao je da je neprimjeren odnos Ministarstva u rješavanju stambenih pitanja starješina Vojske, navodeći da više od 80 starješina posjeduje zaključke o pravu na stan ili proširenje od Vojske Srbije ili Vojske Republike Srpske, ali da ih je "neko jednostavno precrtao".\n"Savanović mora shvatiti da njegova uloga nije samo da se slika na parastosima širom Republike, već da rješava pitanja svih boraca i predlaže odgovarajuća zakonska rješenja", istakao je Milutinović.\nStarješine VRS Ministarstvo rada i boračko-invalidske zaštite RS stanovi


Josipović potvrdio predanost Hrvatske u zaštiti ljudskih prava\nHrvatski predsednik Ivo Josipović posetio je u ponedeljak Veće Evrope u Strazburu u kojem je potvrdio predanost Hrvatske zaštiti ljudskih prava i njenu spremnost da doprinese stabilizaciji stanja u regiji.\n"Došao sam ovdje istaknuti predanost Hrvatske zaštiti ljudskih prava. Hrvatska mora biti, i ona to sve više jest, dom ljudskih prava", izjavio je predsednik Josipović hrvatskim novinarima.\nOn je u Strazburu govorio zastupnicima Parlamentarne skupštine Veća Evrope, kojima je izneo presek stanja demokratije, ljudskih prava, pravde i sloboda u Hrvatskoj.\nSastao se sa predsednikom Parlamentarne skupštine VE Mevlutom Čavušogluom, s glavnim sekretarom VE Thorbjornom Jaglandom i sa predsednikom Evropskog suda za ljudska prava Žan Polom Kostom.\n"Potvrdio sam ono što očito svi ovdje očekuju, a to je jaka uloga Hrvatske u regiji", rekao je Josipović i dodao da u VE cene njegove napore i napore Hrvatske u pogledu saradnje sa Bosnom i Hercegovinom i drugim susedima.


Rusija gubi tržište sportskog oružja zbog sankcija\nRusija je izgubila američko i evropsko tržište sportskog vatrenog oružja zbog toga što je Vašington uveo sankcije ruskoj državnoj odbrambenoj kompaniji „Rosoboroneksport“, izjavio je šef te firme Sergej Čemezov.\nAmerika cilja Rusiju, a puca sebi u nogu\nNameru SAD da uvedu sankcije ruskim oligarsima treba tumačiti kao nastavak političke igre, jer niko se od američkih vlasti nije bavio suštinskim problemom — da li su to oni koji su opljačkali Rusiju za vreme tranzicije, ili su to oni drugi, koji su svoje poslove preneli na Zapad i nastavili da vode biznis, legalno i pošteno, smatraju analitičari.\nKeks revolucija: Zašto cela Evropa diže glas, a Srbi ćute\nEvropska komisija je priznala, kvalitet hrane nije isti u zemljama na zapadu i istoku EU. Zemlje istočnog dela EU, koje se bune što njihovi građani ne jedu istu hranu i što im nisu dostupni uređaji istog kvaliteta kao zapadnoevropskim komšijama, nateraće EU da promeni propise, smatraju sagovornici „Energije Sputnjika“.\nRusa se plaše, Srbiju koče: Amerika gazi „balkansku uniju“\nEvropa je raspoložena da odvoji početni budžet za realizaciju „balkanske unije“, posebno Nemci, koji ne kriju da bi pod plaštom ekonomskog plana, to u stvari bio politički projekat koji bi balkanske države udaljio novih podela.\nŠta nam donosi liberalizacija tržišta struje\nProces transformacije i liberalizacije tržišta električne energije i šta je to donelo potrošačima, a šta proizvođačima i trgovcima, tema je o kojoj Jelica Putniković u emisiji „Energija Sputnjika“ razgovara sa prof. dr Acom Markovićem iz Agencije za energetiku Srbije i mr Željkom Markovićem, elektroinženjerom i vodećim konsultantom „Dilojta“.\nOpsednuti: Prištini i Brisel zvuči „proruski“\nZajedničko tržište Zapadnog Balkana koje su predložili Johanes Han i srpski premijer Aleksandar Vučić „uplašilo“ je kosovske političare, a ideju su proglasili — proruskom.\nMemorandum o štetnosti homeopatije — borba za tržište\nPredsednica revizorske komore Tatjana Golikova smatra da je memorandum o štetnosti homeopatije borba za tržište.


SPREMA SE HAOS: Makedoniji preti građanski rat\nViše makedonskih udruženja, bliskih opozicionoj partiji VMRO-DPMNE, ponovo pozivaju na građansku neposlušnost kojom će se suprotstaviti nasilničkoj politici aktuelne vlade Zorana Zaeva uperenoj protiv makedonskog naroda, preneo je portalalb.\nReč je o Građanskoj inicijativi „Tvrdokorni“, Ujedinjenim snagama (FBM), pokret „Rebirth“ i makedonski Svetski kongres, a njihova poruka je da će neposlušnost trajati narednih nedeja i meseci, sve dok se vlast u Makedoniji ne vrati svom narodu.\nMakedonija menja ime?\nNajavili su da će građanima dostaviti uputstva o tome kako da se ponašaju tokom izražavanja građanske neposlušnosti.\nIz Građanske inicijative „Tvrdokornit“ je saopšteno da je građanska neposlušnost usmerena protiv unutrašnjih snaga, stranaka i organizacija i pojedinaca koji, kako kažu, rade na nestanku makedonske nacije.\nInače, ova inicijativa aktuelnog i bivšeg premijera, Zorana Zaeva i Nikolu Gruevskog, smatra izdajnicima, a predsednika Đorđa Ivanova kukavicom.\nTa inicijativa je u proleće 2017. protestovala protiv albanske platforme, a 22. novembra protiv zakona o jeziku.\nPoslanici VMRO-DPMNE ne vraćaju se u parlament\nPoslanička gupa najuticajnije opozicione VMRO-DPMNE odlučila je na današnjem sastanku koordinacije da njeni poslanici neće učestvovati u budućem radu Skupštine, sve dok se ne stvore uslovi za demokratsko funkcionisanje parlamenta, izjavio je lider te stranke Kristijan Mickoski.\nMickoski je rekao da je tu odluku doneo partijski vrh jer se i dalje u pritvoru nalazi nekoliko poslanika te stranke, koji su osumnjičeni za terorizam i ugrožavanje ustavnog poretka zbog učešća u neredima koji su se dogodili 27. aprila prošle godine u Sobranju, kada je za predsednika tog najvišeg zakonodavnog tela izabran Albanac Taljat Džaferi.\nMickoski je rekao da su poslanici ujedinjeni u ovoj odluci.\n„Poslanička grupa VMRO-DPMNE, poslanici koji su na slobodi, sa izuzetkom nezakonito pritvorenih, zajednički učestvuje u odlučivanju. Kao i uvek do sada poslanička grupa VMRO-DPMNE jedinstvena je i ujedinjena i svi zajedno stojimo iza ovih stavova“, rekao je Mickoski novinarima u parlamentu, preneli su makedonski mediji.\nOcenio je da u ovom trenutku ne postoji demokratski ambijent za rad u parlamentu, jer je, kako je rekao, 12 odsto poslaničke grupe VMRO-DPMNE u pritvoru.\nOn je ponovio stav Ombudsmana da su prilikom njihovog hapšenja kršena ljudska prava.\nPodsetio je da je Ombudsman 28. novembra rekao da prilikom pritvaranja nije poštovana činjenica da poslanici imaju imunitet, kao i da je utvrdio da policijski službenici nisu poštovali proceduru pritvora.\n“ Ako se osoba koju hapse pozove na imunitet policija je dužna da obustavi proceduru , a više je nego jasno da da su vlasti prekršile proceduru, što zahteva sankcije za nezakonito lišavanje slobode“, ustvrdio je Mickoski.\nTo je, kako je rekao, dokaz da u Makedoniji postoji klasični politički progon i zloupotreba institucija prema svima koji misle drugačije.\n„Slika nedemokratskog okruženja zaokružena je činjenicom da su i desetine drugih u pritvoru s izmišljenim optužbama za terorizam i bez ikakvog pravnog argumenta. Vlasti moraju da biraju između reformi i perspektive, političkog progona i obračuna sa protivnicima“, rekao je lider VMRO-DPMNE.\nZakon o albanskom kao zvaničnom ponovo nije usvojen\nZbog nedostatka kvoruma makedonski parlament ponovo nije usvojio predloženi Zakon o upotrebi jezika o kojem je rasprava započeta krajem prošle godine.\n„Komisija za evropska pitanja i Zakonodavni odbor nisu dostavili dodatne predloge pošto nisu usvojeni amandmani kojim se predviđaju izmene i dopune ovog zakona. Ali pošt je jasno da nemamo kvorum, glasanje će se održati u četvrtak“, izjavio je predsednik makedonskog parlamenta Taljat Džaferi.\nZa usvajanje ovog zakona koji uvodi albanski jezik u službenu upotrebu u Makedoniji, treba da glasa najmanje 61 poslanik od 120 koliko ih ima u Sobranju.\nMakedonski mediji tvrde da parlament ima potrebnu većinu za usvajanje pomenutog zakona, ali da zbog obaveza neki poslanici nisu bili u mogućnosti da prisustvuju sednici.\nNapominje da predloženi zakon nije usvojen iako su i neki poslanici albanske opozicije bili spremni da ga podrže.\nMakedonska opozicija nije bila prisutna, a lider najuticajnije VMRO-DPMNE Hristijan Mickovski je ranije danas najavio da ova stranka u znak protesta zbog hapšenja nekolicine svojih poslanika neće prisustvovati skupštinskim zasedanjima.\nVMRO se, inače, protivi usvajanju Zakona o jeziku, koji, između ostalog, će omogućiti da albanski prvi put bude korišćen kao zvanični jezik u makedonskoj vladi, u govornom i pisanom obliku, a isti tretman će imati i u parlamentu i drugim organima centralne vlasti.\nZvanična upotreba albanskog jezika formulisana je kao „jezik koji govori više od 20 procenata stanovništva“.\nTakođe će se primeniti na sve vodeće državne institucije i u lokalnim zajednicama u kojima živi više od 20 posto pripadnika albanske manjinske zajednice.\nAlbanski jezik neće se koristiti na novčanicama i na uniformama vojske.\nŠto se tiče policijskih uniformi, zdravstvenih radnika i vatrogasaca, albanski jezik će se kao zvanični jezik koristiti samo u opštinama u kojima živi više od 20 odsto pripadnika albanske manjine.


Da li se obračunava i plaća PDV na uvoz dobara kada strano pravno lice, koje nije obveznik PDV u Republici Srbiji, uvozi dobra i u okviru postupka carinskog skladištenja smešta dobra u carinsko skladište? – Poresko Savetovanje\nDa li se obračunava i…\nU skladu sa odredbom člana 26. tačka 6) Zakona o porezu na dodatu vrednost, PDV se ne plaća na uvoz dobara za koja je, u okviru carinskog postupka, odobren postupak carinskog skladištenja.\nS tim u vezi, kada strano pravno lice, koje nije registrovano kao obveznik PDV u Republici Srbiji, uvozi dobra u Republiku Srbiju i u okviru postupka carinskog skladištenja smešta predmetna dobra u carinsko skladište, PDV se ne obračunava i ne plaća.\nPored toga napominjemo, sa aspekta ZPDV činjenica da se carinsko skladište nalazi u slobodnoj zoni nema uticaj na poreski tretman predmetnog uvoza.\nOdredbama člana 3. ZPDV propisano je da su predmet oporezivanja PDV isporuka dobara i pružanje usluga koje poreski obveznik izvrši u Republici uz naknadu, u okviru obavljanja delatnosti, kao i uvoz dobara u Republiku.\nU skladu sa članom 26. stav 1. tačka 6) ZPDV, PDV se ne plaća na uvoz dobara za koja je, u okviru carinskog postupka, odobren postupak carinskog skladištenja.\nNa PDV pri uvozu dobara primenjuju se carinski propisi, ako ovim zakonom nije drukčije određeno (član 58. ZPDV).\nPrema odredbi člana 59. ZPDV, za obračun i naplatu PDV pri uvozu dobara nadležan je carinski organ koji sprovodi carinski postupak, ako ovim zakonom nije drukčije određeno.\nPreviousPrevious post:Uslovi za ostvarivanje prava na refundaciju PDV po osnovu kupovine prvog stanaNextNext post:Počelo uručenje rešenja o uplati obaveznog socijalnog osiguranja za poljoprivrednike


Uskoro prvi Dobrovoljni nacionalni izveštaj o sprovođenju Ciljeva održivog razvoja | Energetski portal Srbije\nUskoro prvi Dobrovoljni nacionalni izveštaj o sprovođenju Ciljeva održivog razvoja\n15.07. 2019 Vesti | Održivi razvoj\nMinistarka zadužena za populacionu politiku Slavica Đukić Dejanović predvodiće srpsku delegaciju koja će sredinom naredne sedmice u sedištu Ujedinjenih nacija u Njujorku predstaviti prvi Dobrovoljni nacionalni izveštaj o sprovođenju Ciljeva održivog razvoja.\nFoto: UN SDG\nTim povodom ona za „Danas“ kaže da su sadržaj izveštaja „diktirali“ stavovi mladih, koji će biti nosioci društvenog života 2030., ali i vizije predstavnika Stalne konferencije gradova i opština jer se najveći broj aktivnosti odvija u lokalnim sredinama.\nĐukić Dejanović, koja je i predsednica Međuresorne radne grupe za sprovođenje Agende UN za održivi razvoj do 2030. godine, smatra da bi se, ako bi se na pošten način implementirali svi ciljevi iz Agende 2030, smanjilo nezadovoljstvo mladih, kao i migracioni trendovi obrazovanih ljudi.\n„Istina je da oni koji odlaze iz Srbije imaju u proseku 28,7 godina, da je svaki peti visokoobrazovan i istina je da ti mladi ljudi odlaze, jer prema svojoj edukaciji ne nalaze mogućnost da rade ono za šta su se školovali, kao i da su im primanja takva da ne mogu da obezbede egzistenciju. S druge strane, migracije su civilizacijska realnost i vidite da se ljudi iz Nemačke sele u Kanadu ili SAD“, kaže Dejanović.\nOna ističe i da tekst ima još jednu posebnost, a to je amblem u čijem je središtu vizuelna simbolika cveta Ramonda serbica, endemske biljke centralnog Balkana, poznate po tome što i kad se osuši, ponovo procveta ako se natopi vodom.\nOna objašnjava da Agenda 2030 obuhvata 17 različitih oblasti, od zaustavljanja siromaštva do međunarodne saradnje i da su zbog toga vlade dobile zadatak da na njoj rade zajedno sa civilnim sektorom, akademijom, stručnom javnošću, privredom, medijima i sa jedinicama lokalne samouprave.\n„Zahvaljujući našem evropskom putu, realizacija svih 17 ciljeva na neki način je počela. Sa nekim ciljevima smo na samom početku, a kod nekih se više odmaklo što je registrovano kroz otvaranje određenih poglavlja u pregovorima sa EU“, kaže Dejanović.\n„Naš zadatak jeste da povećamo vidljivost značaja Agende 2030 kako se ona ne bi shvatila kao još jedno opterećenje, već kao mogućnost da, na primer, smanjimo siromaštvo, da dostignemo kriterijume iz četvrtog cilja koji kaže da su svi oblici osnovnog i srednješkolskog obrazovanja obavezni i besplatni, da se podigne nivo zdravstvene zaštite, rodne ravnopravnosti“, navodi Dejanović i dodaje da će u ostvarenju tih ciljeva veoma značajna biti saradnja sa medijima i jedinicama lokalne samouprave.\nDejanović je rekla da je prvi put ove godine za implementaciju Agende 2030 dobijena skromna budžetska linija, a da se sledeći doprinos razumevanju tog pitanja očekuje kroz Zakon o budžetu, koji je uslov za sve ostale zakone i za primenu u praksi.\nNa pitanje o primedbama nevladinih organizacija na saradnju sa zvaničnicima, ona je najavila da će se veća razvijenost aktivnosti civilnog društva u odnosu na državne institucije koristiti kao prednost.\nOna je navela da se u pripremu Dobrovoljnog nacionalnog izveštaja, preko Kancelarije za saradnju sa civilnim društvom, po javnom pozivu, uključila 21 nevladina organizacija.\n„Njihove predloge smo ne samo ugradili u izveštaj, već smo i original onoga što su dostavili priložili kao aneks. Za ovu vrstu aktivnosti, učešće i saradnja sa civilnim društvom je bezuslovna i bez nje ne može da se ide dalje“, rekla je Dejanović i dodala da su organizacije civilnog društva dale vrlo korektne predloge, objektivno konstatovale šta su to faktori ubrzanja, a gde su „uska grla“.


Američki CIBT kupio Viselio - startap koji u celosti razvija tim iz Beograda\nBoris Stevanović jedan je od osnivača i CTO startapa Viselio koji korisnicima omogućava da na brz, bezbedan i jednostavan način apliciraju za putnu vizu, a koji je nedavno akviziran od starne američke kompanije CIBT kao jednog od vodećih imena na polju pružanja imigracionih usluga i viza za korporacije i pojedince.\nCIBT broji više od 1.300 zaposlenih, raspoređenih u 60 kancelarija u 25 zemalja. Ova kompanija je primarni pružalac imigracionih usluga za 75% Fortune 500 kompanija. Kako saznajemo, Stevanović i njegov tim imaće zadatak da ubrzaju planove CIBT-a za digitalizaciju svojih usluga.\nBudući da do sada nismo imali priliku da predstavimo ovaj startap na Netokraciji, sa Borisom smo razgovarali o tome kako je nastala kompanija, na čemu je tim sve radio tokom godina, ali i šta uspešna akvizicija predstavlja za lokalni razvojni tim, kao i za buduće profesionalne prilike.\nFormiranje tima u Srbiji i rast poslovanja na tržištu Evropske unije\nNa početku razgovora saznajemo da je Viselio osnovan krajem 2016. godine od strane Niklasa i Rolanda Zellera. Stevanović otkriva da je Niklas na početku imao ideju da digitalizuje proces dobijanja putnih dokumenata. S obzirom na to da je u tom trenutku živeo i radio u Srbiji, te bio upoznat sa situacijom da se u našoj zemlji mogu pronaći kvalitetni IT stručnjaci, on je odlučio da pokrene startap koji se kasnije poneo naziv Viselio. Boris dodaje:\nRoland je kao serijski investitor obezbedio početni kapital, a ja sam se timu priključio kao CTO u februaru 2017. godine.\nNaš sagovornik kaže da je ubrzo potom napravljena arhitektura projekta, odluka je pala na tech stack i već od marta su započeli potragu za timom koji bi realizovao ideju:\nOsnovni proizvod koji je Viselio razvijao jeste SaaS platforma za digitalizaciju i kreiranje putnih dokumenata – najčešće turističkih i biznis viza. Naša ideja je bila da putnik dobije vizu, a da ne mora da odlazi do ambasade ili konzulata.\nOn bi na Viselio sajtu popunio online formular sa podacima neophodnim za dobijanje vize, poslao bi nam pasoš, aplikacionu formu i sve ostalo što je zahtevano od strane ambasade, a onda bi ljudi koji rade za nas odlazili u ambasadu i fizički podnosili zahtev u ime putnika.\nPosao Viselia je bio da iskustvo putnika na našem sajtu bude brže i jednostavnije nego da svojeručno popunjava aplikacionu formu na papiru, zatim da tačno popunimo sve podatke u formatu koji traži ambasada, ali i putnik ne troši dragoceno vreme u odlascima do ambasade, čekanju u redu i sl.\nKako to inače biva sa startapima i Viselio je vremenom pivotirao. Boris ističe da je tim vremenom odlučio da se posveti i b2b segmentu, a to je zahtevalo razvoj dodatnih opcija i funckcionalnosti. Velika količina resursa utrošena je kako bi se kreirao proizvod specijalizovan za ovaj segment, a rezultat su funkcije koje biznisima omogućavaju da kreiraju vize za grupe putnika, čuvanje profila putnika i slično.\nS obzirom na sve veću potražnju na tržištu, Viselio će nakon akvizicije nastaviti sa regrutovanjem novog kadra u srpskoj prestonici.\nIpak, Boris i njegov tim nisu zanemarili i b2c segment jer su vremenom e-vize menjale tradicionalne vize zbog kojih je i inicijalni proizvod morao da prođe kroz promene. Ubrzo su umesto ljudi koji su išli u ambasadu i podnosili prijave, razvili botove koji su posećivali portale ambasada i tamo i ime putnika podnosili zahtev.\nInvesticija u sred COVID-19 pandemije\n“Znajući sve ovo i kompanija je počela da raste i posle inicijalnog dev tima, počeli smo da dodajemo i druge poslovne funkcije poput kao što su sales, account management, customer support i marketinga. Sve ovo je pratilo i otvaranje kancelarija u drugim državama, a naš posao je pokrivao veliki deo EU teritorije”, kaže za Netokraciju Stevanović i dodaje:\nPočetkom pandemije pojavili su se izazovi koje nikad nismo ni predvideli da mogu da se dese. Putovanja su stala i samim tim nije bilo potražnje za našim uslugama. Godinu pre pandemije smo uspeli da plasiramo proizvod kompanijama koje oganizuju krstarenja i sa velikim entuzijazmom čekali 2020. i povećanje prihoda, a desilo se potpuno suprotno – prihodi su pali na nulu.\nKako smo uspeli u 2019. da dogovorimo investiciju koja je došla početkom sledeće godine (2,8 miliona evra), izmirili smo dugove i znali smo da imamo sredstava da preživimo neko vreme, ali da ne možemo sedeti skrštenih ruku.\nOno što te ne ubije – ojača te\nKako je Viselio preživeo 2020. i 2021. godinu? Stevanović kaže da je tim nakon inicijalnog lockdown-a napravio plan reorganizacije koji je uključivao smanjenje operativnih i marketing troškova i još jedan pivot proizvoda. Padom potražnje, smanjen je i broj zaposlenih van Srbije na apsolutni minimum, a neke kancelarije su nažalost i zatvorene. On dodaje:\nTo su bile najteže odluke koje smo morali da donesemo, ali cilj je bio da se sačuva tim u Srbiji i da se bez smanjenja plata ili drugih posledica po zaposlene okrenemo ka pivotu proizvoda. Kako su rezultati PCR testova postali najvažniji putni dokument poslednje dve godine i Viselio se okrenuo u tom pravcu.\nUspostavili smo saradnju sa laboratorijama i uz male izmene našeg proizvoda ponudili platformu za online zakazivanje PCR testiranja i izdavanje rezulata. Laboratorije koje u najvećem broju slučajeva nemaju napredne online servise mogle su da ponude svoje usluge online, a Viselio je ponovo počeo da generiše prihode.\nTim iz Srbije ključan za inovacije koje CIBT sprema\nSa postepenim povratkom u svakodnevnicu i putovanja su ponovo postala sastavni deo naših života, što je i rezultovalo odlukom da američki CIBT akvizira Viselio platformu i njen razvojni tim koji će ovoj kompaniji pomoći da ubrza svoj tehnički razvoj i dodatno proširi svoje poslovanje.\nNa pitanje Netokracije šta za njega lično predstavlja akvizicija Viselia od strane kompanije CIBT, a šta za tim u Srbiji, Boris ističe da ova akvizicija označava potvrdu da su uspeli da naprave dobar proizvod i to u kategoriji koja nije atraktivna poput blokčejna ili finansija. Što se njega lično tiče, posebno mu je drago da tim i proizvod nastavljaju sa radom u najvećoj svetskoj kompaniji iz ove oblasti i da će upravo tim iz Srbije biti jedan od nosilaca transformacije kompanije kakva je CIBT.\nPrema rečima našeg sagovornika, akvizicija je potvrda da su osnivači odabrali pravu strategiju selekcije tima tokom godina. Svi su radili na tome da se zapošljavaju kvalitetni ljudi koji su u mogućnosti da kreiraju koherentnu zajednicu, a otkrivajući nam koliko je ljudi radilo za Viselio pre same akvizicije, Stevanović kaže:\nPre akvizicije u timu u Beogradu je radilo dvadesetak ljudi i kako smo svi radili remote dosta nas je smanjilo dolaske u kancelariju. Imamo ljude iz Rume, Smedereva, Pančeva, Kovina, Stare Pazove. Pandemija je pokazala da se dobri rezultati mogu postići i remote radom i da je obavezan svakodnevni rad u kancelariji prevaziđen. CIBT je odlučio da pored platforme, preuzme i kompletan razvojni i istraživački tim koji je baziran upravo ovde.\nKako saznajemo, Niklas i Rolad Zeller zadržaće Viselio brend i domen koji će nastaviti da živi u vidu centara za COVID testiranje širom Švajcarske, pomažući putnicima da dobiju rezultate testa po pristupačnoj ceni. Osim toga, oni će uskoro predstaviti nove zdravstvene proizvode za putnike.\nPrivodeći kraju ovaj intervju, Boris za Netokraciju otkriva da CIBT ima velike planove za Srbiju, ali o konkretnim potezima u ovom trenutku nije mogao da govori. Jedno je sigurno, CIBT tim u Srbiji nastaviće sa širenjem, pri čemu je u planu zapošljavanje novih stručnih kadrova – igrom slučaja, u ovom trenutku tim traži .net i vue.js programere.


Isplata - Blic Online\nTačno dve godine je prošlo kako su građani dobili po 1.300 dinara dividende od Aerodroma " NIkola Tesla". U međuvremenu su i ostale kompanije svojim akcionarima delile dividende, ali one nisu bile ni približno jednake pomenutom iznosu. Tako su dividende od po nekoliko desetina ili nešto više od stotinak dinara na ime besplatnih akcija, ponovo u fokus stavile temu o najvećoj "dividenda uplati" do sada.\nIzmenama i dopunama Zakona o vraćanju oduzete imovine i obeštećenju utvrđuje se dinamika i tehnika emitovanja obveznica, radi isplate korisnika restitucije kojima pripada obeštećenje, izjavio je danas ministar finansija Siniša Mali u parlamentu.\nDržava Srbija, preko Fonda solidarnosti, počela je u ponedeljak isplatu pomoći penzionerima PKB koji su se odrekli akcija ove kompanije i potpisali izjavu da odustaju od njihovog potraživanja putem suda, pa će u zavisnosti od dužine staža na njihov račun do kraja novembra leči od 300 do 1.500 evra, saznaje "Blic".\nJOŠ VIŠE NOVCA ZA POLJOPRIVREDU! Nedimović o budžetu za 2021: Kreću isplate po svim zahtevima\nZavod za zapošljavanje RS isplatio je oko 5, 1 milion evra (10,2 miliona konvertibilnih maraka) od aprila do kraja jula na ime novčanih naknada ljudima koji su ostali bez posla.


Do novih rezervi nafte i gasa: NIS sprovodi seizmička istraživanja na teritoriji opštine Bečej | Portal Moj Bečej - Bečejske opštine iz ugla građana!\nDo novih rezervi nafte i gasa: NIS sprovodi seizmička istraživanja na teritoriji opštine Bečej\nNaftna industrija Srbije izvodi geofizička istraživanja na području grada Zrenjanina, opština Novi Bečej, Bečej, Temerin i Žabalj, u sklopu istraživanja nafte i gasa.\nGeofizička istraživanja na teritoriji opštine Bečej izvode se na prostoru između mesta Bečej i Bačko Gradište, a završetak se očekuje do 3. decembra. Nakon toga, istraživanja će se nastaviti u mesnim zajednicama Bačko Petrovo Selo i Radičević, ispitivanja će se obavljati u periodu od 10. decembra 2015. do 15. februara 2016. godine.\n– Radove izvode „Seizmički servisi“ NIS-a, a kompanija poseduje sve neophodne dozvole i saglasnosti nadležnih državnih organa. U toku izvođenja radova predstavnici NIS-a se maksimalno trude da ne remete svakodnevni život i rad građana, navodi se u saopštenju kompanije. U mesnim zajednicama na čijoj teritoriji se obavljaju ispitivanja otvoreni su informativni punktovi, svakog radnog dana od 8 do 14 časova. Tu građani mogu da se dodatno informišu, da dostave sugestije ili eventualne primedbe.\n– Sve zahteve građana vezane za istražne aktivnosti, NIS će kao odgovorna kompanija pažljivo razmotriti sa predstavnicima lokalne zajednice, navode iz pres službe NIS-a.\n„Tri de“ seizmičkim istraživanjima meri se brzina prostiranja seizmičkih talasa na osnovu kojih će biti definisana pozicija potencijalnih ležišta nafte i gasa. Za istraživanja se koriste uređaji sa savremenom, bežičnom (wirelles) tehnologijom koja je potpuno bezbedna kako po životnu sredinu, tako i po zdravlje ljudi. Nakon geofizičkih istraživanja sledi obrada i interpretacija „tri de“ seizmičkih podataka u cilju otkrivanja novih rezervi nafte i gasa.\nRedakcija portala MojBečej.rs sprovela je anketu među Bečejcima sa pitanjem da li znaju čemu služe sprave koje su postavljene duž bečejskih ulica.


Унапређење економске сарадње са Ираном | Socijalistička partija Srbije\nUnapređenje ekonomske saradnje sa Iranom Vesti\n19 novembra, 2014 u 17:27\nPrvi potpredsednik Vlade Republike Srbije i ministar spoljnih poslova Ivica Dačić primio je delegaciju ambasade Irana u Beogradu na čelu sa ambasadorom Madžidom Fahimom Purom.\nKonstatujući tradicionalno dobre i prijateljske odnose dve zemlje, sagovornici su razgovarali o daljem unapređenju saradnje, naročito u oblasti ekonomije.\nMinistar Dačić istakao je da Srbija izražava nadu da će sporazum u pregovorima Irana i država P5+1 oko iranskog nuklearnog programa biti postignut do 24. novembra. Napredak u ovim pregovorima svakako bi dodatno poboljšao uslove za razvijanje saradnje naše dve zemlje.\nZvaničnici su se saglasili da je u borbi protiv terorizma ključna koordinirana borba na globalnom planu.\nAmbasador Pur preneo je ministru Dačiću poziv da poseti Iran.


Izložbom “Tolerancija” na Kalemegdanu otvorena Nedelja ponosa – GayEcho\nNedelja ponosa u Beogradu pod nazivom “Beograd prajd 2017”, otvorena je izložbom “Tolerancija” na Kalemegdanu, čiji je autor Mirko Ilić.\nOtvaranju Prajda, koji će trajati do nedelje 17. septembra, prisustvovao je i američki ambasador Kajl Skot, kao i vršilac dužnosti stalnog predstavnika Ujedinjenih nacija u Srbiji Mišel Sen Lo.\nTom prilikom Sen Lo je naveo da mu je zadovoljstvo što vidi bogat program Nedelje ponosa ove godine i što puno tema, koje su od ključne važnosti za celokupnu LGBT populaciju, obuhvaćeno i obrađeno.\n“Ideja Prajda se ove godine ne dovodi u pitanje i ima široku podršku glavnih aktera u Vladi, civilnom društvu i međunarodnoj zajednici. To je bila i ostala proslava diverziteta, jednakosti i ljudskih prava za sve”, naveo je Sen Lo.\nPrema njegovim rečima, UN imaju jasan cilj – da niko ne ostane zaboravljen i da postignu partnerstvo sa vlastima, braniocima ljudskih prava i nevladinim organizacijama kao i celom populacijom.\n“Nemamo koristi od toga kada ograničavamo prava drugih, ko god oni bili. Imamo korist samo ako se zalažemo za sva prava, svih ljudi podjednako”, naglasio je Sen Lo i poručio da će UN nastaviti da daju podršku zajedničkom cilju diverziteta i jednakosti svih ljudi uključujući LGBT zajednicu, ulažući maksimalne napore u skladu sa svojim mandatom.\nGoran Miletić iz organizacije Prajda, primetio da se neke stvari kreću na bolje, ali da se Prajd i dalje organizuje jer gotovo četvrtina pripadnika LGBT zajednice kaže da su bili žrtve fizičkog napada ili zlostavljanja, a 72 odsto kaže da je bilo žrtva vređanja ili maltretiranja u smislu verbalnog nasilja.\n“Nasilje i diskriminacija opstaju ključni problemi za LGBT zajednicu u Srbiji i jako je važno da skrenemo pažnju da ovi problemi postoje i da smo mi građani koji žele da se problemi ove zajednice pod hitno reše”, naveo je Miletić.\n« Tom Ford na Nedelji mode u Njujorku\nUređivački maraton „Viki voli prajd” »


Na negotinskoj pruzi prevrnule su se cisterne sa sumpornom kiselinom - FOTO - Istočne VESTI\nNaslovna Hronika Na negotinskoj pruzi prevrnule su se cisterne sa sumpornom kiselinom – FOTO\nNa negotinskoj pruzi prevrnule su se cisterne sa sumpornom kiselinom – FOTO\nadminJan 30, 2018Hronika0\nStotinak metara od Železničke stanice Negotin, u neposrednoj blizini rampe na Radujevačkom putu, prevrnule su se dve cisterne sa 98.procentnom sumpornom kiselinom. Kolike su količine istekle, pokazaće istraga.\nŠta je tačno dovelo do iskliznuća dve cisterne, sa po 50 tona sumporne kiseline, iz šina pokazaće istraga nadležne železničke komisije.\nIako nema zvaničnih informacija nije isključena ni jedna od mogućnosti, od naprsnuća šina, preko eventualnih problema sa skretnicom, pa čak i navodnih kvarova na samim cisternama ili prekomerne brzine lokomotive.\nTek činjenica je da su sporne cisterne iskočile iz šina kod skretnice i izvrnule se na levi bok. Od siline udarca popustili su centralni ventili na njima, pa je sumporna kiselina u tankom mlazu kod jedne, i u kapima kod druge, iscurela i razlila se duž stazice pored pruge, formirajući baricu širine desetak santimetara i dužine od petnaestak metara.\nOstatak vesti možete pročitati OVDE\nTAGnegotin pruga voz\nPrethodni članakZa sedam godina preko pet hiljada posetilaca "kafića" u Jami - FOTO Sledeći članakKuće za izbegličke porodice u Knjaževcu\nŽeleznički saobraćaj Niš-Zaječar u prekidu


U večernjim satima očekuje se dolazak vojne jedinice u Šid, gde će biti angažovane za kontrolu prihvatnih centara. Na zahtev gradonačelnika Šida, vojsku je u sremski grad poslao predsednik Srbije Aleksandar Vučić.\nOd 14. maja migranti ponovo imaju dozvolu da preko dana napuste prihvatne centre. Od tada lokalno stanovništvo ponovo prijavljuje pokušaje provale i druge nepravilnosti od strane migranata. U Šidu trenutno ima 3 prihvatna centra sa oko 1900 migranata.\nTokom dana su vojno-izviđačke jedinice mapirale područje prihvatnih centara. Od gradske uprave saznali smo da očekuju dolazak 70-ak vojnika koji će se stacionirati u blizini prihvatnih centara. Vojska će biti smeštena u lokalnoj sportskoj dvorani.\nPočeli radovi na mađarskoj deonici železničke pruge Budimpešta-Beograd\n15:56, Frissítve: 18:09\n15:39, Frissítve: 18:10\n14:43, Frissítve: 18:03\n13:44, Frissítve: 21:33\n19:35, Frissítve: 18:12\nU Srbiji je od 21.545 testiranih na korona virus, 6.424 lica bilo pozitivno u poslednja 24 časa.\nEpidemiološka situacija u Srbiji i dalje nije povoljna, sve više osoba umire od posledica zaražavanja virusom korona.\nArheološka iskopavanja kod Gornjeg Brega se privode kraju\nArheološka iskopavanja kod Gornjeg Brega, koji pripada opštini Senta, i koji traju već nekoliko nedelja, polako se privode kraju. U proteklom periodu su arheolozi tragali za ostacima crkve iz perioda dinastije Arpad.


Nasilje među mladima se neće tolerisati | Beogradske vesti\nNasilje među mladima se neće tolerisati\nPredsednica Vlade Republike Srbije Ana Brnabić izjavila je, povodom formiranja Ministarskog tima za prevenciju vršnjačkog nasilja i današnjeg prvog sastanka tog tima, da se mora pronaći način da se pokaže mladima da se vršnjačko nasilje neće tolerisati.\nBrnabić je istakla da se, kada je ovaj problem u pitanju, radi na planu aktivnosti, ali da će se prvo probati da se napravi rekapitulacija onoga što je urađeno sa Zakonom o sprečavanju nasilja u porodici.\nPomenuto zakonsko rešenje je za kratko vreme dalo dobre rezultate, objasnila je ona, uz ocenu da su ti rezultati plod uvezanosti nekoliko resora, organizacija i lokalnih samouprava.\nPremijerka je dodala da je prevencija vršnjačkog nasilja važna, ali da je značajno imati i plan i pokazati da se takvo ponašanje ne isplati i da će biti sankcionisano, a ne zaboravljeno.\nBrnabić je ukazala na to da je vršnjačko nasilje sve prisutnije, i da je, imajući u vidu činjenicu da se ne može posmatrati van konteksta u kojem se javlja, porodice i društva, potreban sistematski pristup ovom značajnom problemu.\nPosted in Beograd - Vesti Beograd, BEOGRAD-SRBIJA, ČUJEM JOŠ I ...Tagged #Ana Brnabić\nFormiran Ministarski tim za prevenciju vršnjačkog nasilja\nПет нов 24 , 2017\nPredsednica Vlade Republike Srbije Ana Brnabić otvorila je danas prvi sastanak Ministarskog tima za prevenciju vršnjačkog nasilja, koji je oformljen na predlog Ministarstva prosvete, nauke i tehnološkog razvoja, poručivši da će akcenat biti na prevenciji tog vida nasilja. Osnovni zadatak Ministarskog tima jeste da izvrši analizu postojećih zakonskih rešenja koja […]\nPremijer Izraela Benjamin Netanyahu se suočava sa tužbama za korupciju\nUhapšen osumnjičeni da je zbog duga ošišao muškarca


/ Rektorat Centar informacionog sistema /Osnovne informacije - Centar informacionog sistema /Korisnička podrška /Monitoring\nMonitoring servis podrazumjeva praćenje stanja i kvaliteta rada komunikacionih linija i servisa u AMUCG mreži, izveštavanje korisnika o odgovarajućim statistikama, tzv. SLA (Service Level Agreement), kao i praćenje strukture saobraćaja u mreži.\nCIS sprovodi redovan monitoring Internet veza i kičme AMUCG mreže, uključujući veze i servise za fakultete i druge institucije povezane na CIS. Podaci o stanju i statistikama rada AMUCG infrastrukture i servisa javno su dostupni na adresi http://netmon.cis.ac.me.\nFakulteti i druge institucije u AMUCG mreži mogu dodatno zahtevati praćenje rada svojih internih servera i servisa ili drugih parametara od interesa. U slučaju da ovi dodatni podaci nemaju javni karakter biće dostupni smo ovlašćenim predstavnicima institucija (koji će pristupati sistemu preko korisničkog imena i lozinke).\nCIS realizuje i praćenje strukture saobraćaja na nivou pojedinačnih institucija koja se očitava sa centralnih komunikacionih uređaja posredstvom Cisco NetFlow protokola. Na ovaj način se prikupljaju podaci o količini i vrsti saobraćaja pojedinačnih institucija. Količina saobraćaja se prati u bitima u sekundi (bps - bits per second), paketima u sekundi (pps - packets per second) i konekcijama u sekundi (fps - flows per second). Vrsta saobraćaja se prati na nivou pojedinačnih mreža i uređaja u okviru institucija, komunikacionih servisa - aplikacija (web, email, FTP, DNS itd.), protokola (TCP, UDP, ICMP itd.) i primjenjenog kvaliteta servisa - QoS markera.\nSistem za praćenje količine i vrste saobraćaja nije javno dostupan.\nKontakt i podrška: helpdesk@ac.me


QOSHE - Napredni metro i kapitulacija struke (6) - Karlo Polak\nNapredni metro i kapitulacija struke (6)\nIspod istorijskog centra se već odavno planirao splet metro koloseka, i svaki nivo više nekog tunela u tom području „gura“ neke nove tunele u geološki nepovoljnije zone. Taj skupi tunel se, umesto neke saobraćajnice sa prvenstvom prolaza u neprekidnom toku opet planira sa običnom semaforizovanom raskrsnicom na kraju. Odnosno skupi drumski sistem most-tunel će već na samom početku imati usko grlo kod Ekonomskog fakulteta. I na kraju, pogažena su predizborna obećanja i prioritet dat tom drumskom tunelu umesto metroa ispod centra grada. Naime, dok jedan par podzemnih automobilskih traka omogućava jedva oko 4.000 automobilskih putnika na sat u oba smera, jedan par koloseka za neku vrstu putničkog šinskog prevoza omogućava minimum 50.000 putnika na sat kroz taj tunel, pa i preko 120.000. Pri tome, bez značajnog pada srednje brzine pri visokom opterećenju, i uz........


Abas i Nikolić otvorili novu palestinsku ambasadu u Beogradu\nPalestinski predsednik Mahmud Abas danas je zajedno sa predsednikom Srbije Tomislavom Nikolićem otvorio novu zgradu Ambasade Palestine u Beogradu.\nOni su zajedno ispod kišobrana simbolično otkrili crnu ploču sa natpisom na kome piše na arapskom i na srpskom da su njihove ekselencije predsednici Palestine i Srbije Mahmud Abas i Tomislav Nikolic "otvorili novu zgradu države Palestine 10. juna 2015. godine".\nCeremoniji na Senjaku prisustvovali su pored ambasadora Palestine u Beogradu Mohameda Nabhana i članovi diplomatskog kora.\nBivša SFRJ bila je jedna od prvih zemalja koja je priznala Palestinu kao državu nakon proglašenja 1988, a Srbija je jedina od bivših jugoslovenskih republika koja je u novembru 2012. podržala rezoluciju kojom je Palestina dobila status države posmatrača u UN.\nAbas je danas u Beogradu razgovarao sa predsednikom Srbije Tomislavom Nikolićem o situaciji na Bliskom istoku i jačanju bilateralne saradnje, a posle razgovora su ocenili da između dve zemlje nema otvorenih pitanja.\nVučić danas razgovarao s Dodikom u Beogradu


Mihine brojke - majstore, naklon do poda - Admiral Bet SPORT\nMilovan Longinov Posted on 20. maja 2019. 23:40 20. maja 2019. 23:16\nFoto: Mario Carlini / Iguana Press/Getty Images\nDajte Mihi tim koji se bori za opstanak, on će ga iz zone ispadanja dovesti do sredine tabele.\nDa je doktorirao preuzimanjem timova u krizi u Seriji A, dokazao je odmah na startu samostalne trenerske karijere kada je napravio čudo sa Katanijom, i eto recimo, razbio Murinjov Inter rezultatom 3:1, kada su ovi bili prvaci Italije i Evrope.\nMiha je ovog proleća odlučio da prihvati poziv Bolonje, u trenutku kada ovaj tim nije bio sposoban ni da postigne pogodak, a kamoli osvaja bodove.\nNasledio je legendarnog Pipa Inzagija i kada se uporede brojke ove dvojice, dolazimo do još jednog zaključka o tome kakav je Miha doktor.\nInzagi je Bolonju vodio 21 utakmicu i od moguća 63 boda, osvojio je – 14. Siniša Mihajlović je zaključno sa večerašnjim gostovanjem Laciju vodio tim na 16 utakmica, i od mogućih 48 bodova, osvojio je 27.\nBolonja je sada u mirnoj luci, kolo pre kraja sa 41 bodom zauzima visoko 12. mesto, koje je bilo kao Liga šampiona kada je Mihajlović preuzeo tim.\nNa sve to, moramo i da vas podsetimo da je Mihajlovićev tim večeras vezao 18, 19. i 20. pogodak koji je postigao u drugom poluvremenu. Poslednji put su u prvom delu igre igrači Bolonje pogodili sredinom marta protiv Torina!\nTo je ta Mihina magija, kada na poluvremenu uđe i izdiktira taktiku posle onog što je video u prvih 45 minuta…\nTagovi : bolonja, serija a, sinisa mihajlović


Cekić doveden da kontroliše B92\nBEOGRAD - Posle oktobarskih promena 2000. godine, Marija Bogdanović, rektor Univerziteta u Beogradu, i ja tražile smo da se Radio Indeks vrati svojim osnivačima, odnosno univerzitetima. Pozvali smo na razgovor Nenada Cekića i Vladimira Cvetkovića. Međutim, Cekić se nije pojavio jer je rekao da je bolestan, a Cvetković je bio veoma neprijatan. Rekao nam je da im ne pada na pamet da vrate Indeks univerzitetima jer je to privatno vlasništvo. Ali treba napomenuti da Radio Indeks nije stvoren da bi zarađivao novac - rekla je za Glas Milena Dragićević Šešić.\nZa vreme Miloševićevog režima i Šešeljevog zakona o informisanju, kako ona kaže, univerziteti se nisu mešali u rad Radio Indeksa jer su videli da tako novinari imaju veću slobodu i mogućnost da rade što bolje.\n- Ubrzo je Indeks prodat trećoj osobi, ne znamo ni kome, niti za koliko novca. Nedugo posle toga, otišli su svi iz tog radija, a da nismo videli dokumenta o privatizaciji, niti su nas išta pitali. Sve što su univerziteti mogli da urade u to vreme, bilo je da se ne mešaju. Smatram da je privatizacija bila jedino moguće rešenje da bi radio opstao u vreme Miloševića, ali smetalo nam je to što, posle promena, nije vraćen onome ko je bio pravi vlasnik. Univerzitet u Beogradu nije hteo da vodi spor, tako da je odustao i Univerzitet umetnosti - objašnjava ona.\nŠešićeva je istakla da joj je u razgovoru sa nekim ministrima u bivšoj Vladi Srbije rečeno da je imenovanje bivših članova radio Indeksa u Radiodifuznu agenciju "bilo neminovno kako bi se kontrolisao Radio B92, koji je uvek kritički nastrojen prema Vladi Srbije".\n- Smatrali su da će Cekić uspeti da drži B92 pod kontrolom. Meni je najmanje bilo simpatično kada su se povukla dva člana RRA, pa je izlobirano da Univerzitet u Beogradu povuče svoj prethodni predlog i drugi put predloži Svetozara Stojanovića. Nije primerno da ljudi koji dolaze iz iste ideološko-političke opcije, u ovom slučaju Radio Indeksa, primenjuju zakon. Duh zakona ovde nije poštovan - zaključila je Milena Dragićević-Šešić.


Fridom haus o CG: Korupcija i dalje problem, smatra se da su članovi DPS povezani sa organizovani kriminalom\nDETALJAN izvještaj za 2020.\nFridom hous navodi da se opozicija uoči parlamentarnih izbora organizovala u tri frakcije, ali da nijesu napadali jedni druge\n27689 pregleda\t209 reakcija\t33 komentar(a)\nFridom haus, Foto: Shutterstock\nKorupcija i dalje predstavlja problem u Crnoj Gori, tu su i ozbiljni nedostaci u pravosuđu, a ne postoje garancije da će postupak pred pravosudnim organima biti pravičan.\nTo piše u izvještaju za Crnu Goru međunarodne organizacije Fridom haus (Freedom house) za 2020. godinu\n"Vijesti" su nedavno objavile da je Crna Gora prema ovom izvještaju ocijenjena kao djelimično slobodna zemlja, sa 63 poena.\nTo je napredak za jedan poen u odnosu na godinu ranije, kako je tada saopšteno, "zahvaljujući transferu političke moći nakon izbora".\nU posljednjem izvještaju, koji prati tu ocjenu, podsjeća se da je opoziciona koalicija došla na vlast krajem 2020, nakon izbora održanih u avgustu, čime su okončane tri decenije vladavine Demokratske partije socijalista (DPS).\n"Krajem 2020, nova administracija je i dalje radila na podizanju efikasnosti rada i ispunjavanju međunarodnih standarda kad je u pitanju transparentnost, ali je i reagovala na kritike civilnog društva i političkih protivnika, što je nagovještavalo pomak u odnosu na prethodnu administraciju. Korupcija i dalje predstavlja problem u Crnoj Gori, tu su i ozbiljni nedostaci u pravosuđu, a ne postoje garancije da će postupak pred pravosudnim organima biti pravičan", navodi se u izvještaju.\nFridom haus navodi da se opozicija uoči parlamentarnih izbora organizovala u tri frakcije, ali da nijesu napadali jedni druge.\n"Analitičari su usku pobjedu opozicije pripisali upravo ovoj strategiji... U decembru su poslanici glasali za novu Vladu, na čelu sa premijerom Zdravkom Krivokapićem, koji je potvrdio članstvo zemlje u NATO i zalaganje za ulazak u Evropsku uniju (EU). Međutim, kao Vlada nestranačkih stručnjaka, zapravo je de fakto manjinska koju podržava ideološki heterogena parlamentarna većina, čineći je ranjivom u trenutku kada njen rad ozbiljno počinje", piše u izvještaju.\nNavodi se da su se protesti protiv Zakona o slobodi vjeroispovijesti nastavili tokom 2020, te da ih je mnogo građana podržalo.\n„...Što je izazvalo i gnijev predsjednika Mila Đukanovića, koji ih je okarakterisao kao prijetnju po državu. Protesti su povremeno bili narušeni i policijskim nasiljem nad građanima. Krajem decembra, u pomalo ubrzanom postupku, nova parlamentarna većina usvojila je propis, u kome nema spornih djelova prethodnog zakona“, stoji u izvještaju.\nIz Fridom hausa podsjećaju i na to da se Nacionalno koordinaciono tijelo (NKT), osnovano u martu radi kontrole epidemije koronavirusa, suočilo sa kritikama da je "zaobilazilo parlament u donošenju hitnih odluka, ali i zbog nedostatka nezavisnih stručnjaka u tom tijelu".\n"Predvođen istaknutim članovima DPS, NKT se dodatno suočio sa optužbama za pristrasnost, uključujući i njihovu izjavu u julu da su lideri opozicionog Demokratskog fronta (DF) u zemlju unosili kovid-19, svojim posjetama susjednoj Srbiji. U decembru je NKT raspušten i osnovana su nova tijela koja će koordinirati borbu protiv koronavirusa", stoji u izvještaju.\nFridom haus notira i to da je DPS ostao pojedinačno najjača partija i na izborima 2020, te da su zauzeli 30 od 81 mjesta u Skupštini Crne Gore, ali nijesu uspjeli da obezbijede većinu sa tradicionalnim koalicionim partnerima.\n„Sa tijesnom većinom i 41 poslaničkim mjestom, novi vladajući savez čine tri koalicije: Za budućnost Crne Gore, Mir je naša nacija i Crno na bijelo“, navodi u izvještaju i konstatuje da je izlaznost građana na posljednjim parlamentarnim izborimabila velika – 76,64 odsto.\nNapominju u da su međunarodne organizacije koje su pratile izborni proces primijetile „veliku polarizaciju u vezi sa pitanjima koja uključuju pripadnost crkvi i nacionalnom identitetu“.\n„Takođe su notirali da su izbori na neki način kršili odredbe Ustava, uključujući i to što datum održavanja nikada nije usklađen sa drugim zakonskim obavezama, da su pandemijska ograničenja kretanja i okupljanja ometala aktivnosti kampanje, da je nekoliko poslanika uhapšeno ili optuženo za različita krivična djela, a da im prethodno nije ukinut imunitet. Granica između vladajućih partija i države ponovo je bila zamagljena tokom kampanje, dodatno, jer su DPS i njihovi koalicioni partneri stekli neprimjerenu prednost široko rasprostranjenom zloupotrebom državnih resursa, utičući tako na princip jednakih mogućnosti u kampanji“, stoji u izvještaju.\nIpak, navodi se, posmatrači i drugi analitičari zaključili su da su izbori sprovedeni u sigurnijoj, urednijoj i transparentnijoj atmosferi.\nIpak, Fridom haus upozorava na to da ako su birači uglavnom slobodni da izraze svoj politički izbor, korupcija podstiče lojalnost DPS-u, koji je bio na vlasti skoro tri decenije.\n„Smatra se da su mnogi članovi DPS-a povezani sa organizovanim kriminalom, što je rezultiralo mogućnostima za ilegalni pritisak na birače i kandidate. I radnici u javnom sektoru i zaposleni u privatnom sektoru koji rade u kompanijama koje su povezane sa državom, već dugo se suočavaju sa pritiskom da glasaju za bivšu vladajuću stranku“, stoji u izvještaju.\nU izvještaju se konstatuje da je Đukanović decenijama imao ogromnu vlast tokom mandata na funkcijama premijera i predsjednika, ali za vrijeme dok nije bio u Vladi, već predsjednik DPS-a.\n„Parlament je nakon predsjedničkih izbora u aprilu 2018. godine donio novi zakon koji je proširio ovlašćenja predsjednika...“, stoji u izvještaju.\nU Fridom hausu opominju da crnogorski parlament ima ograničene kapacitete za vršenje svojih nadzornih funkcija.\n„I godinama je funkcionisao kao gumeni pečat za zakone koje je predložila vlada predvođena DPS-om. Bojkot opozicije od 2016. do 2020. dodatno je umanjio moć zakonodavne vlasti da kontroliše rad prlamenta. Međutim, od izbora 2020. poslanici rade na obnavljanju parlamentarnih ovlašćenja i nadzornih sposobnosti“.\nFridom haus upozorava i na to da su korupcija i kronizam i dalje su široko rasprostranjeni.\n„Skromni napori vlasti da se pozabave problemom, dijelom su podstaknuti zahtevima za pristupanje EU, ali nijesu dali značajne rezultate. Nova Agencija za sprečavanje korupcije započela je rad 2016, ali su izvještaji Evropske komisije o napretku neprekidno dovodili u pitanje integritet, vjerodostojnost, nepristrasnost, nezavisnost, odgovornost i određivanje prioriteta Agencije. Izvještaj za 2020. godinu karakteriše njihov institucionalni kapacitet kao slab, dajući ograničene rezultate u ključnim oblastima. U tom izvještaju se izražava zabrinutost zbog rasprostranjenosti korupcije na visokom nivou u Vladi i sveukupnog nedostatka nezavisnosti različitih javnih institucija. Visoki zvaničnici umiješani u korupcijske šeme rijetko se suočavaju sa krivičnim gonjenjem. Organizacije civilnog društva i nezavisni mediji pružaju određenu odgovornost izvještavanjem o korupciji na viokom nivou“, navodi Fridom haus.\nU dijelu koji se tiče slobode izražavanja i medija, navodi se da „u Crnoj Gori djeluju razni nezavisni mediji, a izvještavanje u medijima ima tendenciju da bude stranačko i borbeno“.\n„Vlada DPS-a uskratila je državnim institucijama i preduzećima mogućnost oglašavanja u nezavisnim medijima, a Javni servis i dalje je pod strogom kontrolom te partije. Novinari se autocenzurišu kako bi izbjegli prijetnje, politički pritisak, tužbe za klevetu ili gubitak posla. Novinari koji izvještavaju o korupciji i organizovanom kriminalu rizikuju da budu meta napada. Neki od najistaknutijih fizičkih napada na istraživačke novinare, poput Olivere Lakić (2018) i Vladimira Otaševića (2019), ostaju neriješeni. Suprotno tome, istraživački novinar Jovo Martinović proglašen je krivim za učešće u trgovini drogom, uprkos protestima crnogorskih novinara i međunarodnih organizacija i jasan je dokaz da je tajno radio na istraživačkoj priči u vrijeme svojih navodnih zločina“, stoji u izvještaju. Fridom haus navodi i da je nekoliko primjera tokom 2020. skrenulo je pažnju na pitanje zastrašivanja novinara. U martu su dvoje novinara RTCG bili disciplinski gonjeni zbog kritičkh komentara o dokumentarnom filmu RTCG, a koje su postavili na svoje privatne naloge na društvenim mrežama. Ranije je nekoliko novinara privedeno zbog optužbi za izazivanje panike i nereda u vezi sa odvojenim izvještavanjem o eksploziji i protestima. Prema posljednjem izveštaju EK, bilo je nekoliko slučajeva novinara od kojih su nadležni tražili da otkriju svoje izvore. Tokom perioda kampanje u avgustu, EK je zabilježila anonimno uznemiravanje novinara koji kritikuju DPS, očigledno kao koordinirana akcija na onlajn portalu, koji je napravljen upravo u tu svrhu“, stoji u izvještaju.\nPritisci na civilni sektor i nezavisne medije\nU izvještaju se navodi da su se, iako većina nevladinih organizacija djeluje bez prevelikog miješanja u kreiranje politika, one koje istražuju korupciju ili su kritikovale bivšu vladu DPS-a, suočile su se s pritiskom.\n„Tokom svoje predsjedničke kampanje 2018, Đukanović je dao niz zapaljivih izjava usmjerenih na civilno društvo, rekavši u televizijskom nastupu da su neke nevladine organizacije i članovi medija spremni da unište Vladu u potrazi za stranim donacijama. Đukanović je 2020. optužio nevladin sektor (i nezavisne medije) da su odgovorni za „lošu sliku Crne Gore u međunarodnoj zajednici“.\nKrivokapićeva vlada, koja je preuzela vlast krajem 2020. godine, saopštila je da je civilno društvo strateški partner u sveobuhvatnim reformama.\nFridom haus podsjeća se da Ustav garantuje slobodu vjeroispovijesti, ali da su „posljednjih godina Srpska pravoslavna crkva (SPC) i njeni vjernici bili predmet diskriminacije i govora mržnje, a DPS je sveštenstvo okarakterisao kao neprijatelje države“.\nPodsjeća i na to da su krajem decembra 2019, počeli protesti protiv tada usvojenog Zakona o slobodi vjeroispovijesti.\n„Usvojen je nakon teških skupštinskih zasijedanja, na kojima je, između ostalog, bilo i hapšenja opozicionih poslanika. Nezadovoljstvo vjerske zajednice SPC - najveće konfesionalne grupe u Crnoj Gori - na kraju je dovelo do talasa velikih mirnih protesta protiv zakona, koje je organizovala SPC. Predsjednik Đukanović okarakterisao je demonstracije kao 'ludački pokret' i tvrdio da učesnici nijesu bili protiv spornog zakona, već protiv crnogorske državnosti i nezavisnosti. Ipak, protesti su navodno bili najveći u istoriji Crne Gore, a u određenim trenucima navodno je čak petina stanovništva protestovala na ulicama širom zemlje“, stoji u izvještaju Fridom hausa.\nNavodi se i da pokušaji dijaloga između Vlade i crkve nijesu urodili plodom, sve do kraja decembra 2020. godine, kada je usvojen novi zakon. U izvještaju se konstatuje i da su akademske slobode zagarantovane zakonom. „Međutim, 2017, rektorku Univerziteta Crne Gore, koji je imenovana 2014. i donijela niz reformi, tadašnja Vlada je smijenila, kršeći time autonomiju ustanove.\nU martu 2020, Vrhovni sud je potvrdio prethodnu presudu Višeg suda u Podgorici da je smjena bila nezakonita. Generalno, univerzitetski profesori i istraživači i dalje su ne učestvuju u kritičkim raspravama o sociopolitičkoj situaciji u zemlji, jer se mogu suočiti sa posljedicama.\nOzbiljni nedostaci pravosudnog sistema\n„Iako je pravosuđe i dalje podložno pritisku vlasti, a sudska korupcija i dalje predstavlja problem. Postoje ozbiljni nedostaci u transparentnosti, otvorenosti, profesionalnosti i odgovornosti pravosudnog sistema. U julu 2020, ministar pravde DPS-a pozvao je predsjednika Vrhovnog suda i predsjednike osnovnih sudova koji su bili na funkcijama duže od dva mandata da podnesu ostavke, što su oni odbili“, podsjeća se u izvještaju.\nIstiče se i da su 2019. „procurili tajni audio zapisi i zvanični dokumenti u vezi sa navodnom umijepanosti Vrhovnog državnog tužioca Ivice Stankovića i predsjednice Vrhovnog suda Vesne Medenice u poslove podmićivanja i korupcije“.\n„Ta pitanja nijesu riješena tokom 2020. Odgovornost za gonjenje i dalje je pod čvrstim rukama DPS-a, a selektivna pravda ostaje osnovni problem“, navoddi se u izvještaju.\nIstiče se da su postupci pred pravosudnim dugotrajni i često birokratski, posebno kada su u pitanju privredni postupci.\n„Policija često drži osumnjičene u dugom pritvoru, dok istražuju slučajeve. Sudovi se slabo finansiraju i često su preopterećeni“, stoji u izvještaju.\nFridom haus navodi i primjer lidera DF-a Andrije Mandića i Milana Kneževića, koji su optuženi za planiranje pokušaja državnog udara 2016.\n„Proglašeni su krivim u maju 2019. i osuđeni su na po pet godina zatvora. Pravni postupci oko suđenja bili su haotični, nekoliko svjedoka je odustalo od svjedočenja, a mnogi detalji navodne zavjere ostali su zamagljeni i nakon okončanja suđenja. Opozicija je dugotrajni proces osudila kao pokušaj DPS-a da ojača svoj dominantni politički položaj...“, konstatuje Fridom haus.\nDiskriminacija žena, RAE i LGBT populacije\nPripadnici romskih, aškalijskih, egipćanskih i drugih etničkih manjinskih grupa, kao i LGBT ljudi, suočavaju se sa diskriminacijom.\nŽene u Crnoj Gori imaju zakonsko pravo na jednaku platu za jednak rad, ali patrijarhalni stavovi često ograničavaju nivo njihovih plata, kao i mogućnosti obrazovanja.\nKorupcija u državnoj upravi, zaposleni u privatnom sektoru nezaštićeni\nFridom haus upozorava i na to da državni sektor dominira velikim dijelom crnogorske ekonomije.\n„A klijentelizam, kao i korupcija, predstavljaju prepreke za normalno poslovanje. Ministar održivog razvoja i turizma podnio je ostavku u novembru 2019, nakon što je procurio video snimak na kojem se vidi kako dva inspektora iz Ministarstva traže mito od lokalnog biznismena“, stoji u izvještaju.\nIstiče se i da je većina radnika, zaposlenih u privatnom sektoru, i dalje su nezaštićena od eksploatacije i samovoljnih odluka svojih poslodavaca.\nFridom hausCrna Goraizvještaj za Crnu GoruZakon o slobodi vjeroispovijestikorupcijapravosuđe


Predstavljen inovativni projekat: Uskoro kreće izgradnja MOZZART eko parka kod Štark arene | Novosti.RS\nPredstavljen inovativni projekat: Uskoro kreće izgradnja MOZZART eko parka kod Štark arene\n29. 01. 2020. u 16:04\nPredstavljen inovativni ekološki projekat koji će mnogo značiti srpskoj prestonici\nKompanija Mozzart, Štark Arena i Grad Beograd predstavili jedinstveni park u ovom delu Evrope na kome su primenjeni svetski ekološki standardi kombinovani sa sportsko-rekreativnim sadržajem\nInovativni ekološki projekat Mozzart Eko park na kome će biti primenjeni svetski ekološki standardi kombinovani sa sportsko-rekreativnim sadržajem predstavljen je u beogradskoj Štark areni. Partneri na ovom veoma kompleksnom i jedinstvenom projektu - kompanija Mozzrat, Štark arena i Grad Beograd najavili su da izgradnja počinje polovinom februara i da park predstavlja značajan potencijal unapređenja ukupnog ekološkog kvaliteta životne sredine.\nZamenik gradonačelnika Beograda Goran Vesić istakao je da će Beograd izgradnjom Mozzart Eko parka dobiti novu ekološku zonu i da će građani koji žive u ovom delu grada uočiti značajno poboljšanje kvaliteta života.\nKompanija Mozzart sa Gradom Beogradom ima kontinuiranu saradnju, već su obnovili brojne košarkaške terene, ali se ovim projektom ovo partnerstvo podiže na viši nivo. Ekološka zona koja će se prostirati na gotovo 9000m2 , projektovana je tako da se maksimalno smanje i neutrališu izvori okolnog zagađenja i buke, a boravak i aktivnosti u parku učine kvalitetnijim i zdravim. Nadam se da će ovo biti pozitivan primer i za druge uspešne privredne subjekte, ovo bi trebalo da postane pravilo poslovanja svake velike kompanije. Hvala Mozzart-u na ovom parku, na svim terenima koje je Beograd dobio, a posebno hvala što decu okreću ka sportu, rekao je Vesić.\nPrema njegovm rečima prvobitno je na površini oko Arene trebalo je da budu izgrađena četiri poslovna tornja, ali je ipak odlučeno da se prazan prostor upotrebi za nešto mnogo značajnije. Oživljavanje ovog prostora kvalitetnim sadržajima kao prioritet istakao je i direktor najpoznatije regionalne dvorane Goran Grbović.\nS obzirom na to da se Arena nalazi na raskršću mnogih pristupnih saobraćajnica, osnovni cilj je bio da se prazan prostor uredi kao eko zona. Suština je da to bude sadržaj namenjen svim generacijama i modernog karaktera. Sve smo to postigli i odlično se razumeli sa kompanijom Mozzart koja je odmah prepoznala vrednost ovog projekta i uklopila ga u svoje buduće poslovne planove na čemu smo im veoma zahvalni. Ništa od navedenoga ne bismo mogli da realizujemo bez velike podrške Skupštine grada i kabineta Gradonačelnika Beograda kao i svih relevantnih gradskih instutucija koji su ovaj projekat prepoznali kao veoma važan. Ponosni smo što smo začetnici jednog ovakvog jedinstvenog evropskog koncept parka i verujemo da će ovaj prostor sa Mozzart Eko parkom, a kasnije i sa uređenjem drugog dela zelene površine Arene, biti ponos svih nas i celokupne zajednice, istakao je Grbović.\nDa je Mozzart Eko park odličan način da ova kompanija poveže sport i zdrav način života sa ekologijom, a sa željom da svim sugrađanima pruži mogućnost boravka u oazi u koju će moći da pobegnu od svakodnevne gužve i gradske vreve, objasnio je direktor sektora u kompaniji Mozzart Borjan Popović i rekao da iniciranje pozitivnih promena u društvu kompanija Mozzart doživljava kao moralnu obavezu.\nKompanija Mozzart će veliki deo društveno odgovornih aktivnosti ove godine usmeriti upravo u pravcu ekologije i očuvanja prirode. Veliko nam je zadovoljstvo što su nas Grad Beograd i Štark arena prepoznali kao partnera u ovako velikom i kompleksnom projektu za celu prestonicu. Izgradnjom Mozzart Eko parka želimo da utičemo na podizanje nivoa svesti svih nas da je svako angažovanje dragoceno kako bismo čuvali planetu i pokoljenima je ostavili u što boljem stanju, zaključio je Popović.\nBRAVO BEOGRAĐANI: Drugu dozu primilo 46,8 odsto građana\n12. 06. 2021. u 15:31\nZA BEZBEDNIJI MLADENOVAC: Ispunjena još jedna inicijativa građana\nPREDSTAVNICI Sekretarijata za saobraćaj i Komisije za bezbednost saobraćaja na putevima Gradske opštine Mladenovac obišli su radove na uređenju raskrsnice ulica Slavka Manojlovića i Šumadijske.\nVAKCINACIJA NA TERENU: Autobus za imunizaciju danas na Batajničkoj pijaci i kod TC „Zemun park”\nSEKRETARKA za socijalnu zaštitu Nataša Stanisavljević izjavila je za TV Pink da je mobilni punkt za vakcinaciju, autobus, danas do 12 sati postavljen na Batajničkoj pijaci, a od 15 sati će se nalaziti kod TC „Zemun park”. Na ovom punktu građani mogu da prime fajzer ili sinofarm vakcinu.\n12. 06. 2021. u 10:04\nKAJSIJE 400 DINARA: Bogata ponuda na Paliluskoj pijaci, sezona bobičastog vođa u jeku\nPLODOVI prvih kajsija pojavili su se na tezgama prestoničkih pijaca, a za kilogram je potrebno izdvojiti čak 400 dinara. U ponudi su samo domaće rane sorte kajsija, uglavnom iz voćnjaka u okolini Beograda, dok se kasnije sorte, kao i one iz uvoza, očekuju tek za koju nedelju.\n12. 06. 2021. u 09:26\nKOD MIRIJEVA 40 MINUTA ČEKANJA: Zbog izgradnje toplovoda ka Konjarniku gužve ka Smederevskom putu\nNEPREGLEDNE kolone, gužve i čekanje javnog gradskog prevoza i po sat vremena problemi su sa kojima se bore stanovnici Kaluđerice, ali i ostalih gročanskih mesta koji se kreću Smederevskim putem.\n12. 06. 2021. u 08:51\n22:44 SELEKTOR DANSKE U SUZAMA: Sve smo večeras shvatili! (FOTO)